
	讜讗讬 注讘讚转 讗讛谞讬转. 诪砖诪注 讚讘驻谞讬 谞讻转讘 诪讜注讬诇 讘讗''讬 讜讛讗 讚讗诪专 讘住驻''讘 (诇拽诪谉 讚祝 讻讙:) 讘讗专抓 讚诇讗讜 讗讚讬讘讜专讛 住诪讻讬谞谉 诪讛讬诪谞讗 讛讬讬谞讜 诪砖讜诐 讚讗讬讬专讬 讘诇讗 讗诪专 讘驻谞讬 谞讻转讘 讻住转诐 诪讘讬讗讬 讙讟 讘讗专抓 讬砖专讗诇 讗讘诇 讗讬 讗诪专 住诪讻讬谞谉 讗讚讘讜专讬讛 讻讚讗诪专讬谞谉 讛讻讗: 讜讬转谞讜 (讗转) 讛讬诇讚 讘讝讜谞讛. 诇驻讬 砖讛谉 诪砖转讛讬谉 讘讗专抓 讬砖专讗诇 讛讬讜 讘谞讬讛诐 讜讘谞讜转讬讛诐 诪砖转注讘讚讬诐 讘砖讘讬诇 诪讝讜谞讜转 讜讛讬讬谞讜 讘讝讜谞讛 讘砖讘讬诇 诪讝讜谞讜转 . 讜注讜讚 诪驻' 讻讚讗诪专 讘讬专讜砖诇诪讬 注讜讘讚讗 讛讜讛 讘讞讚 砖诪讻专 讘转讜 诇诇诪讜讚 转讜专讛 讜讛诇讱 讜诇诪讚: 讗''专 讬爪讞拽 砖转讬诐 讻讜转讘讬谉. 讘讛''讙 驻讜住拽 讻专' 讬爪讞拽 讜讗注''讙 讚驻诇讬讙 讗诪转谞讬转讗 讚讬讜讚注 讛讬讛 砖讗讬谞讛 注讬拽专 讜讗讜诪专 专''转 讜讻谉 驻讬' 专讬讘''讗 讘砖诐 专讘讬谞讜 讗诇讬讛讜 讚讚讜拽讗 砖诪转讻讜讬谉 诇讻转讜讘 讛驻住讜拽 诇讚专砖讛 讻讬 讛讻讗 讗讘诇 讻砖讗讚诐 砖讜诇讞 讗讬讙专转 诇讞讘讬专讜 诪讜转专 砖讬讻转讜讘 诇砖讜谉 讛诪拽专讗 讻讚讬 诇讻转讜讘 诇砖讜谉 爪讞 讘诇讗 砖讬专讟讜讟 诪讬讛讜 讘讬专讜砖诇诪讬. 驻' 讘转专讗 讚诪讙讬诇讛 诪砖诪注 拽爪转 讚讗住讜专 讚拽讗诪专 讛转诐 诪讛讜 诇讻转讜讘 转专转讬谉 转诇转 诪讬诇讬谉 诪谉 驻住讜拽讗 讜诪讬讬转讬 专' 诪讜谞讗 砖诇讞 讻转讘 诇专' 讗讜砖注讬讗 讘专 砖讬诪讬 专讗砖讬转讱 诪爪注专 讛讬讛 诪讗讚 讬砖讙讗 讗讞专讬转讱 诪砖诪注 砖诇讗 讛讬讛 讻讜转讘 讗诇讗 诇砖诐 讗讬讙专转 砖诇讜诪讬诐 讜诇讗 诇讚专砖讛 讜讗注驻''讻 讛讬讛 诪拽驻讬讚 砖诇讗 诇讻讜转讘讜 讻住讚专 讜诪讬讛讜 讛专讘讛 诪讘讬讗 砖诐 砖谞专讗讛 砖讛讬讜 讻讜转讘讬谉 诇讚专砖讛 讚拽讗诪专 诪专 注讜拽讘讗 砖诇讞 讻转讘 诇专讬砖 讙诇讜转讗 讚讛讜讛 拽讗讬 讜讚诪讬讱 讘讝诪专讗 驻讬专讜砖 讻砖讛讬讛 砖讜讻讘 讜拽诐 讛讬讜 诪讝诪专讬谉 诇驻谞讬讜 讬砖专讗诇 讗诇 转砖诪讞 讗诇 讙讬诇 讘注诪讬诐 讜讻谉 讛专讘讛 诪讘讬讗 砖诐 讜讗''转 讚讗诪专 讘讛拽讜诪抓 专讘讛 (诪谞讞讜转 讚祝 诇讘:) 讜讘驻''讘 讚诪讙讬诇讛 (讚' 讬讞:) 讚转驻讬诇讬谉 讗讬谉 爪专讬讻讬谉 砖讬专讟讜讟 讜讛诇讗 讗驻讬' 砖诇砖 讗讜 讗专讘注 转讬讘讜转 爪专讬讻讬谉 砖专讟讜讟 讜讗讜专''转 讚转驻讬诇讬谉 诇讗 讘注讬 砖专讟讜讟 注诇 讻诇 砖讬讟讛 讜砖讬讟讛 讗讘诇 注讜砖讛 砖专讟讜讟 讗讞转 诇诪注诇讛 讜讻讜转讘 转讞转讬讜 讻诪讛 砖讬讟讬谉 讜讗讜专''转 讚讗讬谉 诇砖专讟讟 转驻讬诇讬谉 注诇 讻诇 砖讬讟讛 讜砖讬讟讛 讻讚讗诪专 注诇讛 讘讬专讜砖诇诪讬 讘驻' 讘诪讛 诪讚诇讬拽讬谉. 讻诇 讛驻讟讜专 诪讚讘专 讜注讜砖讛讜 谞拽专讗 讛讚讬讜讟 讜讻谉 诪砖诪注 讘讛拽讜诪抓 专讘讛 (砖诐 讚祝 诇讘:) 讚拽讗诪专 讛转诐 转驻讬诇讬谉 讗讬谉 爪专讬讻讬谉 砖专讟讜讟 讜驻专讬讱 诪讛讗 讚转谞讬讗 住''转 砖讘诇讛 讜转驻讬诇讬谉 砖讘诇讜 讗讬谉 注讜砖讬谉 诪讛谉 诪讝讜讝讜转 诇驻讬 砖讗讬谉 诪讜专讬讚讬谉 诪拽讚讜砖讛 讞诪讜专讛 诇拽讚讜砖讛 拽诇讛 讛讗 诪讜专讬讚讬谉 注讜砖讬谉 讜讛讗 诪讝讜讝讛 讘注讬 砖专讟讜讟 讜诪砖谞讬 转谞讗讬 讛讬讗 讜诪讚诇讗 诪砖谞讬 讛讻讗 讘诪讗讬 注住拽讬谞谉 讘诪砖讜专讟讟讬谉 诪砖诪注 讚讗讬谉 专讙讬诇讜转 诇砖专讟讟 讻诇诇 诇讗 住''转 讜诇讗 转驻讬诇讬谉 讜讛讬讬谞讜 诪砖讜诐 讚谞拽专讗 讛讚讬讜讟 讜诪讬讛讜 讗诐 讗讬谉 讛住讜驻专 讬讻讜诇 诇讻转讜讘 讬驻讛 讘诇讗 砖专讟讜讟 爪专讬讱 诇砖专讟讟 注诇 讻诇 砖讬讟讛 讜砖讬讟讛 诪砖讜诐 讝讛 讗诇讬 讜讗谞讜讛讜 讜讛讗 讚讗诪专 讘驻''拽 讚诪讙讬诇讛 (讚祝 讟讝:) 讚讘专讬 砖诇讜诐 讜讗诪转 诪诇诪讚 砖爪专讬讻讛 砖专讟讜讟 讻讗诪讬转讛 砖诇 转讜专讛 讗讜专''转 讚诇讗讜 讛讬讬谞讜 住''转 讚讛讗 诇讗 讘注讬 砖专讟讜讟 讗诇讗 讛讬讬谞讜 诪讝讜讝讛 讜拽专讬 诇讬讛 讗诪讬转讛 砖诇 转讜专讛 注诇 砖诐 砖讬砖 讘讜 砖诐 讬讞讜讚 诪诇讻讜转 砖诪讬诐 讜讻谉 驻讬专砖 专''讞 讜讻谉 谞专讗讛 讚讗讬 讘住''转 讻讚驻讬' 砖诐 讘拽讜谞讟专住 讛讗 讚驻住诇讬谞谉 讛转诐 讘驻''讘 讚诪讙讬诇讛 (讚祝 讬讟.) 讗讚讬驻转专讗 讜砖诇讗 讘讚讬讜 讚讗转讬讗 讻转讬讘讛 讻转讬讘讛 诪讚讻转讬讘 (讬专诪讬讛 诇讜) 讜讗谞讬 讻讜转讘 注诇 讛住驻专 讘讚讬讜 讜讗诪讗讬 诇讗 讬诇驻讬 诪讗诪讬转讛 砖诇 转讜专讛 讜讗讬 讘诪讝讜讝讛 诪讬讬专讬 谞讬讞讗 讚讗诐 讻谉 讛讬讬转讬 诪爪专讬讱 讚讜讻住讜住讟讜住 讻诪讜 讘诪讝讜讝讛 讜讛讗 讚讗诪专 讘诪住讻转 住讜驻专讬诐 (驻''讗 讛诇' 讗') 讗讬谞讜 专砖讗讬 诇讻转讜讘 讗讗''讻 住讬专讙诇 讜讬专讬注讛 砖讗讬谞讛 诪住讜专讙诇转 驻住讜诇讛 讛讬讬谞讜 讚' 砖专讟讜讟讬谉 诪诇诪注诇讛 讜诇诪讟讛 讜诪爪讚讚讬谉 讜讚讜讞拽.: 讝讘讜讘 诪爪讗 诇讛 谞讬诪讗 诪爪讗 诇讛. 诪讜转讝谞讛 注诇讬讜 讚专讬砖 诇砖讜谉 讝谞讜转 讜诇砖讜谉 诪讝讜谉 讜讗''转 讜诪谞诇谉 讚诇讗 讛讜讬 讝谞讜转 诪诪砖 讜讗诪专 专''讞 诪讚专爪讛 诇讛讞讝讬专讛 讻讚诪讜讻讞 拽专讗讬 讚讗驻讬' 驻讬诇讙砖讬诐 诇讗 讛讬讛 讚专讻诐 诇讛讞讝讬专 讗讞专 讝谞讜转诐 讻讚讻转讬讘. 讘讗 讗诇 驻讬诇讙砖讬 讗讘讬讱 讜讻转讬讘. 讜转讛讬讬谞讛 爪专讜专讜转 注讚 讬讜诐 诪讜转谉 讗诇诪谞讜转 讞讬讜转: 谞讬诪讗 诪爪讗 诇讛. 讜讗''转 讜讛讗 讗诪专 讘住谞讛讚专讬谉 讘驻' 讻''讙 (讚祝 讻讗.) 砖讗讬谉 诇讛诐 诇讘谞讜转 讬砖专讗诇 砖注专 诇讗 讘讬转 讛砖讞讬 讜诇讗 讘讬转 讛注专讜讛 讜讬''诇 讚讘转 讬驻转 转讜讗专 讛讬转讛 讻讚诪砖谞讬 讛转诐 讙讘讬 转诪专: 砖诇砖 注讘讬专讜转. 讘住讚专 注讜诇诐 讗诪专 讚讗讜转讜 讬讜诐 讚驻讬诇讙砖 讘讙讘注讛 . 砖讘转 讛讬讛 讜专''讞 讻转讘 讙' 注讘讬专讜转 讙讬诇讜讬 注专讬讜转 讜砖驻讬讻讜转 讚诪讬诐 讜讞讬诇讜诇 讛砖诐 讜讙' 讛讬讜 讘驻讬诇讙砖 讘讙讘注讛 讜诇讛讻讬 诇讗 讞砖讬讘 讗讘专 诪谉 讛讞讬: 注专讘转诐. 驻讬 讘拽讜谞讟专住 注讬专讜讘讬 讞爪讬专讜转 讜讗讬谉 谞专讗讛 讗诇讗 讻诪讜 砖驻讬' 讘拽讜谞讟' 讘讘诪讛 诪讚诇讬拽讬谉 (砖讘转 讚祝 诇讚.) 讚驻专讬讱 讛转诐 讛讗 讙讜驻讗 拽砖讬讗 讗诪专转 注诐 讞砖讬讻讛 注专讘转诐 讛讗 住驻拽 讞砖讬讻讛 诇讗 讜讛讚专 转谞讬 住驻拽 讞砖讬讻讛 诪注专讘讬谉 讜诪砖谞讬 讻讗谉 讘注讬专讜讘讬 转讞讜诪讬谉 驻讬' 讘拽讜谞讟' 讚专讬砖讗 讘注讬专讜讘讬 转讞讜诪讬谉 讚讘住驻拽 讞砖讬讻讛 讗讬谉 诪注专讘讬谉 讜讻谉 驻专''讞 讜讛讬讬谞讜 诪砖讜诐 讚讘注讬专讜讘讬 转讞讜诪讬谉 诪讞诪讬专讬谉 讟驻讬 砖讬砖 诇讛 住诪讱 诪谉 讛驻住讜拽 讜讻谉 诪砖诪注 讘驻' 诪讬 砖讛讜爪讬讗讜讛讜 (注讬专讜讘讬谉 讚祝 诪讜:) 讙讘讬 讛诇讻讛 讻讚讘专讬 讛诪讬拽诇 讘注讬专讜讘 专讘 驻驻讗 讗诪专 讗爪讟专讬讱 住讚''讗 讛''诪 讘注讬专讜讘讬 讞爪讬专讜转 讗讘诇 讘注讬专讜讘讬 转讞讜诪讬谉 讗讬诪讗 诇讗:




专诪讘"谉

讜讻转讘 诇讬讛 讘诇讗 砖专讟讜讟. 驻讬' 专"转 讝"诇 讘住驻专 讛讬砖专 讚讛讬讬谞讜 砖专讟讜讟 讛注诇讬讜谉 砖讗讬谉 住"转 讜讻"砖 砖讗专 住驻专讬诐 爪专讬讻讬诐 砖专讟讜讟 讗诇讗 砖讬讟讛 专讗砖讜谞讛 讞讜抓 诪谉 讛诪讝讜讝讛 砖讛诇讻讛 诇诪砖讛 诪住讬谞讬 砖爪专讬讻讛 砖专讟讜讟 讜讛讬讬谞讜 讘讬谉 砖讬讟讛 诇砖讬讟讛 讜谞转谉 讟注诐 诇讚讘专讬讜 砖讗"转 住"转 爪专讬讱 砖专讟讜讟 讘讬谉 砖讬讟讛 诇砖讬讟讛 讜讗驻讬' 讙' 转讬讘讜转 谞诪讬 讗讬谉 讻讜转讘讬谉 讗诪讗讬 讗爪讟专讬讱 讛诇诇"诪 讘诪讝讜讝讛 讜讛讗 讚讗诪专讬谞谉 讘诪住' 诪讙讬诇讛 (讚祝 讟"讝) 诪诇诪讚 砖爪专讬讻讛 砖专讟讜讟 讻讗诪转讛 砖诇 转讜专讛 讛讬讬谞讜 讻诪讝讜讝讛 砖讬砖 讘讛 诪诇讻讜转 砖诪讬诐 转讚注 讚讛讗 讗诪专讬谞谉 讛转诐 谞拽专讗 住驻专 讜谞拽专讗 讗讙专转 谞拽专讗 住驻专 砖讗诐 转驻专讛 讘讞讜讟讬 驻砖转谉 驻住讜诇讛 讻住"转 讜讗讬 住"讚 住"转 爪专讬讻讛 砖专讟讜讟 转讬驻讜' 诇讬' 砖专讟讜讟 诪讛转诐 诪砖讜诐 砖谞拽专讗 住驻专 讜诇诪讛 诇讬 讚讘专讬 砖诇讜诐 讜讗诪转. 注讜讚 讛讘讬讗 专讗讬讛 诪讚讗诪专讬' 讘诪谞讞讜转 (讚祝 诇"讘) 砖转驻讬诇讬谉 讗讬谉 爪专讬讻讬谉 砖专讟讜讟 讜诪讬 讙专注 诪讻诇 讛住驻专讬诐 讜讗"转 砖讛诇讻讛 诇诪砖讛 诪住讬谞讬 讛讜讗 诇讗 讞讝讬谞' 讘讙诪' 讚讙诪讬专讬 讛诇讻讛 讘转驻讬诇讬谉 讻诇诇 讜讻讬 讙诪讬专讬 讘诪讝讜讝讛 讛讜讗 讚讙诪讬专讬 砖讛讬讗 爪专讬讻讛 砖专讟讜讟. 
讗讘诇 专砖"讬 讝"诇 驻讬' 砖诐 讘诪讙讬诇讛 讻讗诪转讛 砖诇 转讜专讛 讛讬讬谞讜 讻住"转 注爪诪讜. 讜讻谉 诪砖诪注 讘讬专讜砖诇诪讬 (诪讙讬诇讛 讗,讗) 讚讙专住讬谞谉 谞讗诪专 讻讗谉 讚讘专讬 砖诇讜诐 讜讗诪转 讜谞讗诪专 诇讛诇谉 讗诪转 拽谞讛 讜讗诇 转诪讻讜专 讛专讬 讛讬讗 讻讗诪转讛 砖诇 转讜专讛 诪讛 讝讜 爪专讬讻讛 砖专讟讜讟 讗祝 讝讜 爪专讬讻讛 砖专讟讜讟 诪讛 讝讜 谞转谞讛 诇讛讚专砖 讗祝 讝讜 谞转谞讛 诇讛讚专砖 讗讱 拽讗讬 讗住"转.
讜转驻讬诇讬谉 砖讗讬谞谉 爪专讬讻讬诐 砖专讟讜讟 讗驻砖专 诇讜诪专 诪讚讗诪专 专讞诪谞讗 诪讝讜讝讛 爪专讬讻讛 诪讻诇诇 讚转驻讬诇讬谉 诇讗 爪专讬讻讬. 讜讗"转 讜讗"讻 谞讬诪讗 专讞诪谞讗 讛诇讻讛 讘转驻讬诇讬谉 讬砖 诇讬 诇讛砖讬讘 讗诐 谞讗诪专讛 讛诇讻讛 讘转驻讬诇讬谉 砖诇讗 讬讛讜 爪专讬讻讬谉 砖专讟讜讟 讛讬讬转讬 讗讜诪专 拽"讜 诇诪讝讜讝讛 砖拽讚讜砖转讛 拽诇讛 诪讛谉 诇驻讬讻讱 谞讗诪专讛 讛诇讻讛 讘诪讝讜讝讛 砖爪专讬讻讛 砖专讟讜讟 讜诪讻诇诇 砖转驻讬诇讬谉 讗讬谉 爪专讬讻讬谉 砖讗"转 拽"讜 诇转驻讬诇讬谉 砖拽讚讜砖转谉 讞诪讜专讛 诪谉 讛诪讝讜讝讛 讗"讻 诇砖转讜拽 专讞诪谞讗 诪讛诇讻讛 砖诇 诪讝讜讝讛 诇讙诪专讬 讜讛讬讛 讛讻诇 讘讻诇诇 砖专讟讜讟 砖住专讙讜诇 转讜专讛 砖讘讻转讘 讛诇诇"诪 讻讚讗诪专讬谞谉 讘讬专讜砖诇诪讬 诪讚讗爪讟专讬讱 诇诪讬诪专 讛诇讻讛 讘诪讝讜讝讛 砖"诪 转驻讬诇讬谉 讗讬谉 爪专讬讻讬谉 砖专讟讜讟.
注讜讚 讗驻砖专 诇讜诪专 砖转驻讬诇讬谉 讜诪讝讜讝讛 讻讬讜谉 砖诇讗 谞讬转谞讜 诇拽专讜转 讘讛谉 诪谉 讛讚讬谉 讗讬谞谉 爪专讬讻讬谉 砖专讟讜讟 讗讘诇 讘住"转 讜砖讗专 讛住驻专讬诐 砖谞转谞讜 诇拽专讜转 讘讛谉 讻讚讬 砖诇讗 讬转注专讘讜 讛砖讬讟讜转 讜讬专讜抓 拽讜专讗 讘讛谉 讜讗转讬讗 讛诇诇"诪 讜讛爪专讬讻讛 砖专讟讜讟 诇诪讝讜讝讛 讗讘诇 转驻讬诇讬谉 讘讚讬谞诐 讛诐 注讜诪讚讬诐 讜讗讬谉 爪专讬讻讬诐 砖专讟讜讟 讻诇诇 砖诇讗 谞转谞讜 诇拽专讜转 讘讛谉 讗诇讗 诪讞讜驻讬谉 讛谉 讜讟诪讜谞讬诐 讘注讜专诐 讜转驻讜专讬诐 讘讙讬讚讬谉 砖讗"讗 诇拽专讜转 讘讛诐 讻诇诇.
讜讘转砖讜讘转 讛讙讗讜谞讬诐 诪爪讗转讬 讘转砖讜讘讛 讻讟注诐 讛讝讛 诇专讘 谞讟专讜谞讗讬 讙讗讜谉 讝"诇 讻讱 专讗讬谞讜 砖讻诇 讚讘专 砖讛讜讗 诪砖讜诐 拽讚讜砖讛 爪专讬讱 砖专讟讜讟 讜讗住讜专 诇讻转讜讘 驻住讜拽 讗' 讘诇讗 砖专讟讜讟 讞讜抓 诪谉 讛转驻讬诇讬谉 砖诪爪讜转谉 诇讻专讻谉 诇拽诪注谉 讘拽诪讬注 讜诇讗 诇拽专讜转 讘讛诐 讻诇 注讬拽专 讘住驻专讬诐.
讜诪讛 砖讛讜拽砖讛 诇讜 诇专"转 讝"诇 讗诪讗讬 爪专讬讱 讚讘专讬 砖诇讜诐 讜讗诪转 讘诪讙讬诇讛 砖讛专讬 谞拽专讗转 住驻专 讻讬讜谉 砖谞拽专讗转 讗讙专转 讛"讗 砖讗讬谞讛 爪专讬讻讛 砖专讟讜讟 讜诪讛 砖谞拽专讗 住驻专 诇讛诇讻转讬讛 讗转讗 砖讗诐 转驻专讛 讘驻砖转谉 驻住讜诇讛 讜诇讗 诇砖讗专 诪讬诇讬 诇驻讬讻讱 讛讜爪专讱 诇讜诪专 讚讘专讬 砖诇讜诐 讜讗诪转 砖讛讞讝讬专讛 诇讻诇诇 住驻专 诇讙诪专讬 诇讛爪专讬讻讛 砖专讟讜讟 讜讛"讛 诇注讘讜讚 讜诇讻转讬讘讛 讗砖讜专讬转 讜讘讚讬讜 讜砖诪讗 诇讗 讛讜爪专讱 讗诇讗 诇砖专讟讜讟 砖讛讬讬转讬 讗讜诪专 讻讬讜谉 砖谞拽专讗转 讗讙专转 讗讬谞讛 爪专讬讻讛 砖专讟讜讟 砖讘讻讱 讛讬讗 讚讜诪讛 诇讗讙专转 讬讜转专 诪砖讗专 讚讘专讬诐. 
讜讛转诐 讘诪住讻转 诪讙讬诇讛 讬专讜砖诇诪讬 讙专住讬谞谉: 讛诇讻讛 诇诪砖讛 诪住讬谞讬 砖讬讛讬讜 讻讜转讘讬谉 讘注讜专讜转 讘讚讬讜 诪住讜专讙诇 驻讬' 诪砖讜专讟讟 讘讬谉 砖讬讟讛 诇砖讬讟讛 讚讛讬讬谞讜 住专讙讜诇 讘讻诇 诪拽讜诐. 讜讘讘"专 讝讛 住驻专 转讜诇讚讜转 讗讚诐 讗祝 住专讙讜诇 讛住驻专 讗讚诐 讛专讗砖讜谉 诇诪讚. 讜讗砖讻讞讬谞谉 讛转诐 讘住驻专 讜讬拽专讗 专讘讛 拽讜讜爪讜转讬讜 转诇转诇讬诐 讝讛 讛住专讙讜诇 砖讞讜专讜转 讻注讜专讘 讗诇讜 讛砖讬讟讜转 讜讛讬讬谞讜 住专讙讜诇 讻诇 砖讬讟讛 讜砖讬讟讛 砖讛谉 注砖讜讬讜转 转诇转诇讬诐. 
讜讛讜专讜 诪拽爪转 讞讻诪讬 讛爪专驻转讬诐 讝"诇 讚讻讬 讗诪专讬' 讚讙' 讗讬谉 讻讜转讘讬谉 讛"诪 讻讬 讛讛讜讗 讚讗诪专 讜讛诐 拽讬讬诪讜 讘注爪诪诐 讜讬转谞讜 讛讬诇讚 讘讝讜谞讛 讚拽专讗 讙讜驻讬讛 诪讬讬转讬 讗"谞 讻讙讜谉 讚讗诪专讬谞谉 讘转诇诪讜讚 砖谞讗诪专 讗讘诇 讘诪拽讜诐 砖讻讜转讘 讗讙专转 讛专砖讜转 讜诪讚讘专 讘诇砖讜谉 谞拽讬讛 讜谞拽讟 诇讬砖谞讗 讚拽专讗 讗讬谉 爪专讬讱 砖专讟讜讟 讚讗讬谉 讝讛 拽讚讜砖 砖诇讗 谞转讻讜讜谉 诇驻住讜拽 讗诇讗 诇砖讜谉 爪讞.
讜讘讬专讜砖诇诪讬 诇讗 诪砖诪注 讛讻讬 讚讙专住讬' 讘驻' 讘谞讬 讛注讬专 砖诇讞 专' 讗讘讛讜 讻转讘 诇谉 讛专讬 驻讬讬住谞讜 诇讙' 诇讬讟讜专讬谉 讜讻讜' 讗讘诇 转诪专 转诪专讜专讬' 讘转诪专讜专讬讛 讛讬讗 注讜诪讚转 讜讘拽砖讜 诇诪转拽讗 讜诇砖讜讗 爪专祝 爪专讜祝 专' 诪谞讗 诪砖诇讞 讻转讘 诇专' 讗讜砖注讬讗 讘专 砖讬诪讬 专讗砖讬转讱 诪爪注专 诪讗讚 转砖讙讛 讗讞专讬转讱 诪砖诪注 讚讗驻讬' 讘讻讛"讙 讗讬谞讜 专砖讗讬 诇讻转讜讘 驻住讜拽 讘诇讗 砖专讟讜讟.
讜讗驻讬' 讘转诇诪讜讚 讜住讘讜专讬诐 诇讜诪专 砖诇驻专砖 讛驻住讜' 讗讜 诇讛诇讻讜转讬讜 诪讜转专 讜讟讜注讬诐 讛诐 讚讛讗 专' 讗讘讬转专 讚讜诪讬讗 讚讛诇讻讜转讬讜 讛讜讗 讜讗诪专讬' 谞诪讬 讘讬讘诪讜转 讜讗拽专讬谞讛讜 诪讗讬 讚讻转讬讘 讘住驻专 讗讜专讬讬转讗讚诪砖讛 诪讗谉 讬讘诪讬 讜讗诪专讬' 诪专 讝讜讟专讗 诪砖专讟讟 讜讻转讘 诇讛讜 讜讻谉 讛讚讬谉 谞讜转谉 讚诇诪讛 讬讛讗 诪讜转专 讗诐 爪"诇 讬砖专讟讜' 讜讬讻转讜讘. 讗讘诇 谞"诇 砖讻转讬讘讛 讝讜 砖讗讬谞讛 讗砖讜专讬转 诪讜转专 诇讻转讜讘 讘诇讗 砖专讟讜讟 砖诇讗 讗诪专讜 讗诇讗 讻讙讜谉 住"转 讜谞讘讬讗讬诐 讜讻转讜讘讬诐 砖讻转讬讘转诐 讗砖讜专讬转 讗讘诇 讻转讬讘讛 讝讜 讜讚讗讬 诪讜转专转 砖讗讬谞讛 讻转讬讘讛 讻诇诇 讜诇讗 讛讜讻砖专讜 讘讻诇 讻转讘讬 讛拽讚砖 讜注诇 讚讗 讗谞讗 住诪讬讱 诇诪讬讻转讘 讘讻转讬讘讛 讝讜 讘诇讗 砖专讟讜讟 讜讻谉 注诪讗 讚讘专. 



专' 讗讘讬转专 讗诪专 讝讘讜讘 诪爪讗 诇讛 讜讛拽驻讬讚. 诇讗 讬讚注谞讗 诪讗讬 拽讗 拽砖讬讗 诇讛 讚诇诪讗 诪诪砖 讝谞讜转 讛讬' 讜讗讜谞住 讛讬讛 讚讗讬 住"讚 讛讘讬 诇讗 讛讬讛 诪讞讝讬专讛 讚诪讗讬住讗 诇讬讛 讻注谞讬谉 砖谞讗' 讜转讛讬讬谉 爪专讜专讜转 注讚 讬讜诐 诪讜转谉 讘讗诇诪谞讜转 讞讬讜转 讻"砖. 讜诇讗讜 诪讬诇转讗 讛讬讗 讚讘讗讜谞住 诇讗 拽专讬 诇讬讛 讝谞讜转 讜讗诇讜 讘专爪讜谉 诇讗 讛讬讛 诪讞讝讬专讛. 讜讬讜谞转谉 注"讛 转讬专讙诐 讜转讝谞讛 注诇讬讜 驻讬诇讙砖讜 诇砖讜谉 诪讝讜谉 讜讛注讚 讜讛讬诇讚讛 诪讻专讜 讘讬讬谉 讬砖转讜. 讜讛讬讬谞讜 讚砖诇讞 谞诪讬 专' 讗讘讬转专 讘谞讬 讗讚诐 讛注讜诇讬诐 诪砖诐 诇讻讗谉 讛诐 拽讬讬诪讜 讘注爪诪诐 讜讬转谞讜 讗转 讛讬诇讚 讘讝讜谞讛 诇驻讬 砖诪谞讬讞讬' 讘转讬讛诐 专讬拽诐 讜讛诐 注讜住拽讬诐 讘转讜专讛 讜讬讜专讚讬诐 诪谞讻住讬讛诐 诇爪讜专讱 诪讝讜谞讜转. 讜讻讱 讘讬专讜砖诇诪讬 诪注砖讛 讘讗讚诐 讗' 砖诪讻专 讗转 讘转讜 诇诇诪讜讚 转讜专讛. (讜诇讻讱) [讜诇讗 讻讱] 驻讬' 专砖"讬 讝"诇.





专砖讘"讗

讜讗诪专 专' 讬爪讞拽 砖谞讬诐 讻讜转讘讬谉 砖诇砖 讗讬谉 讻讜转讘讬谉 讘诪转谞讬转讗 转谞讗 砖诇砖 讻讜转讘讬谉 讗专讘注 讗讬谉 讻讜转讘讬谉. 讜讘讛"讙 驻住拽 讻专' 讬爪讞拽, 讚驻诇讬讙 讗诪转谞讬转讗 讚诪住转诪讗 诪讬讚注 讛讜讛 讬讚注 讚讗讬谞讛 注讬拽专. 讜讻转讘 专"转 讝"诇 讚诇讗 谞讗诪专讜 讚讘专讬诐 讗诇讜, 讗诇讗 讘讝诪谉 砖讻讜转讘 讛驻住讜拽 诇讚专砖讗 讻讬 讛讗 讚专' 讗讘讬转专, 讗讘诇 讻讜转讘 驻住讜拽讬诐 讘讗讙专转 砖诇讜诪讬诐, 诇爪讞讜转 讛诇砖讜谉 讗"爪 砖专讟讜讟, 讚讗讬谉 讝讛 讻讜转讘 驻住讜拽 讗诇讗 讚讘专讬诐 讘注诇诪讗 讘诇砖讜谉 讛诪拽专讗讜转. 讜讻谉 驻讬' 专讬讘"讗 讘砖诐 专讘讬谞讜 讗诇讬讛讜 讝讻专 讻诇诐 诇讘专讻讛.
讜拽砖讛 讚讛讗 讘讬专讜砖诇诪讬 讘诪住' 诪讙讬诇讛 (驻"讙 讛"讘) 诪砖诪注 讚讘讻诇 注谞讬谉 讗住讜专, 讚讗诪专讬谞谉 讛转诐 诪讛讜 诪讻转讘 转专转讬谉 转诇转 诪讬诇讬谉 诪谉 驻住讜拽讗, 讜诪讬讬转讬 专' 诪讜谞讛 砖诇讞 讻转讘 诇专' 讗讜砖注讬讗 讘专 砖讬诪讬, 专讗砖讬转讱 诪爪注专 讛讬讛, 诪讗讚 转砖讙讛 讗讞专讬转讱 (注驻"讬 讗讬讜讘 讞, 讝) 诪砖诪注 砖诇讗 讛讬讛 讻讜转讘 讗诇讗 讻讚专讱 砖诇讜诪讬诐, 讜讗注驻"讻 讛讬讛 诪注讜讜转 讗转 讛诪拽专讗讜转, 讜讗诪专讬' 谞诪讬 讛转诐 砖诇讞 专讘讬 讗讘讛讜 讜讻转讘 诇讜谉 讛专讬 驻讬讬住谞讜 诇砖诇砖转 诇讬讟讜专讬谉 讜讻讜', 讗讘诇 转诪专 转诪专讜专讬转 讘转诪专讜专讬讛 讛讬讗 注讜诪讚转 讜讘拽砖谞讜 诇诪转拽讛 讜诇砖讜讗 爪专讜祝 爪专祝. 讜讛专诪讘"谉 谞"专 讻转讘 (讘讞讬' 讻讗谉) 讚讻转讬讘讛 讝讜 砖讗讬谞讛 讗砖讜专讬转 诪讜转专 诇讻转讜讘 讘诇讗 砖专讟讜讟, 砖诇讗 讗诪专讜 讗诇讗 讻讙讜谉 住"转 谞讘讬讗讬诐 讜讻转讜讘讬诐 砖讻转讬讘转谉 讗砖讜专讬转, 讗讘诇 讻转讬讘讛 讝讜 讜讚讗讬 诪讜转专 砖讗讬谞讛 讻转讬讘讛 讻诇诇 讜诇讗 讛讜讻砖专讛 讘讻诇 住驻专讬 讛拽讚砖, 讜注诇 讚讗 讗谞讗 住诪讬讱 诇诪讬讻转讘 讻转讬讘讛 讝讜 讘诇讗 砖专讟讜讟 讜讻谉 注诪讗 讚讘专 注"讻.
讜讝讜 砖讗诪专讜 讚讙' 讗讬谉 讻讜转讘讬谉 讘诇讗 砖专讟讜讟, 讛讬讬谞讜 砖讟讛 专讗砖讜谞讛 讗讘诇 讗"爪 诇砖专讟讟 讻诇 砖讟讛 讜砖讟讛, 讜讛讬讬谞讜 讚讗诪专讬' 讘诪讙讬诇讛 (讬讞, 讘) 讛转驻讬诇讬谉 讗讬谉 爪专讬讻讬谉 砖专讟讜讟, 砖讗诐 讗转讛 讗讜诪专 砖讗讬谉 讻讜转讘讬谉 诇注讜诇诐 砖诇砖 转讬讘讜转 讘诇讗 砖专讟讜讟 讜爪专讬讱 诇砖专讟讟 讘讬谉 讻诇 砖讟讛 讜砖讟讛, 讗"讻 转驻讬诇讬谉 诪讬 讙专讬注 讙专讬注讬 诪砖转讬诐 讜砖诇砖 转讬讘讜转 砖讗讬谉 讻讜转讘讬谉 讘诇讗 砖专讟讜讟, 讜讗驻讬诇讜 诇讛讞诪讬专 讜诇砖专讟讟 讘讬谉 讻诇 砖讟讛 讜砖讟讛 讘转驻讬诇讬谉 讗"爪 讜讗诐 注砖讛 谞拽专讗 讛讚讬讜讟, 讻讚讗诪专讬谞谉 注诇讛 讘讬专讜砖诇诪讬 讘诪住讻转 砖讘转 (驻"讗 讛"讘) 讻诇 讛驻讟讜专 诪谉 讛讚讘专 讜注讜砖讛讜 谞拽专讗 讛讚讬讜讟, 讜讗诪专讬' 谞诪讬 讘诪谞讞讜转 (诇讘, 讘) 转驻诇讬谉 讗讬谉 爪专讬讻讬谉 砖专讟讜讟, 讜驻专讬讱 注诇讛 诪讛讗 讚转谞讬讗 住"转 砖讘诇讛 讜转驻诇讬谉 砖讘诇讜 讗讬谉 注讜砖讬谉 诪讛诐 诪讝讜讝讛 诇驻讬 砖讗讬谉 诪讜专讬讚讬谉 诪拽讚讜砖讛 讞诪讜专讛 诇拽讚讜砖讛 拽诇讛 讛讗 诪讜专讬讚讬谉 注讜砖讬谉, 讜讛讗 诪讝讜讝讛 讘注讬讗 砖专讟讜讟, 讜诪砖谞讬 转谞讗讬 讛讬讗, 讜讗诐 讗讬转讗 诇讬砖谞讬 诇讬讛 讛讻讗 讘诪讗讬 注住拽讬谞谉 讘诪砖讜专讟讟讬谉, 讗诇诪讗 诪砖诪注 讚讗讬谉 专讙讬诇讬谉 讻诇诇 诇砖专讟讟 诇讗 住"转 讜诇讗 转驻讬诇讬谉, 诪砖讜诐 讚谞拽专讗 讛讚讬讜讟, 讜讛讗 讚讗诪专讬谞谉 讘诪讙讬诇讛 (讟讝, 讘) 讚诪讙讬诇讛 爪专讬讻讛 砖专讟讜讟 讻讗诪转讛 砖诇 转讜专讛, 诇讗讜 讛讬讬谞讜 住驻专 转讜专讛 讗诇讗 讻诪讝讜讝讛 讜拽讜专讗 讗讜转讛 讗诪转讛 砖诇 转讜专讛 诇驻讬 砖讬砖 讘讛 诪诇讻讜转 砖诪讬诐 讜讛讬讗 爪专讬讻讛 砖专讟讜讟 讻讚讗讬转' 讘讛拽讜诪抓 专讘讛 (诪谞讞讜转 砖诐) 讜讻"驻 专"讞 讝"诇. 讜转讚注 诪讚讚讬讬拽讬' 诇讛 讘讬专讜砖诇诪讬 (诪讙讬诇讛 驻"讗 讛"讗) 诪讚谞讗诪专 讻讗谉 讚讘专讬 砖诇讜诐 讜讗诪转 (讗住转专 讟, 诇) 讜谞讗诪专 诇讛诇谉 讗诪转 拽谞讛 讜讗诇 转诪讻讜专 (诪砖诇讬 讻讙, 讻讙), 讜讗诐 讗讬转讗 讛"诇 诇诪讚专砖 诪讚谞拽专讗讛 住驻专 讻讚讚专砖讬' 讛转诐 (驻"讘 讛"讘) 诪讙讬诇讛 谞拽专讗转 住驻专, 讚讗诐 转驻专讛 讘讞讜讟讬 驻砖转谉 驻住讜诇讛, 讗诇诪讗 住"转 讗讬谞讛 爪专讬讻讛 砖专讟讜讟, 讗诇讗 讗诪转讛 砖诇 转讜专讛 讛讬讬谞讜 诪讝讜讝讛 讻讚讻转讘讬'.
讗讘诇 专砖"讬 讝"诇 (讘诪讙讬诇讛 讟讝, 讘) 驻讬' 讻讗诪转讛 砖诇 转讜专讛 住"转 讜讻讚诪砖诪注 讘讬专讜砖诇诪讬 讚讙专住讬谞谉 讛转诐 (诪讙讬诇讛 驻"讗 讛"讗) 谞讗诪专 讻讗谉 讗诪转 拽谞讛 讜讗诇 转诪讻讜专 讜谞讗诪专 讻讗谉 讚讘专讬 砖诇讜诐 讜讗诪转 诪讛 诇讛诇谉 谞转谞讛 诇讬讚专砖 讗祝 讻讗谉 谞转谞讛 诇讬讚专砖 讜诪讚拽讗诪专 谞转谞讛 诇讬讚专砖 诪砖诪注 讻诇 讛转讜专讛 讻讜诇讛 拽讗诪专, 讜讛讗 讚诇讗 讚专讬砖 诇讛 诪讚谞拽专讗转 住驻专 讚讗诐 讻谉 讛讜"讗 诇讛拽诇 讘砖专讟讜讟讛 诪讚谞拽专讗转 讗讙专转 讜讻讚讗诪专讬谞谉 讛转诐 谞拽专讗转 住驻专 砖讗诐 转驻专讛 讘讞讜讟讬 驻砖转谉 驻住讜诇讛 讜谞拽专讗转 讗讙专转 砖讗诐 讛讟讬诇 讘讛 讙' 讙讬讚讬谉 讻砖讬专讛, 讜讘讜讚讗讬 住驻专 转讜专讛 爪专讬讱 砖专讟讜讟 讘讬谉 讻诇 砖讟讛 讜砖讟讛 讜转讚注 讚讛讗 转谞讬讗 讘专讬砖 诪住讻转 住讜驻专讬诐 (驻"讗, 讛"讗) 讛诇讻讛 诪住专讙诇讬谉 讘拽谞讛 讜讻讜转讘讬谉 讘讚讬讜, 讜拽转谞讬 谞诪讬 讛转诐 讜讗讬谞讜 专砖讗讬 诇讻转讜讘 讗诇讗 讗诐 讻谉 住专讙诇 讬专讬注讛 砖讗讬谞讛 诪住讜专讙诇转 驻住讜诇讛. 讜诇讗 砖专讟讜讟 讛注诇讬讜谉 讘诇讘讚 拽讗诪专 讚讗诐 讻谉 诪讗讬 讗讬专讬讗 住驻专 转讜专讛 讗驻讬诇讜 讻诇 砖诇砖 转讬讘讜转 爪专讬讻讬谉 砖专讟讜讟.
讜讗诐 转讗诪专 讗诐 讻谉 讗诪讗讬 讗讬爪讟专讬讱 讛诇讻讛 诇专讘讜讬讬 诪讝讜讝讛 诇砖专讟讜讟 讛讗 诪住转诪讗 爪专讬讻讛 砖专讟讜讟 讚诇讗 讙专讬注讗 诪砖诇砖 转讬讘讜转. 讗讬讻讗 诇诪讬诪专 诇讙诇讜讬讬 讗转驻诇讬谉 讚讗讬谉 爪专讬讻讬谉 砖专讟讜讟. 讜讗诐 转讗诪专 讗诐 讻谉 诇讗 讛讬讛 讛诇诇"诪 爪专讬讱 诇讜诪专 讚诪讝讜讝讛 爪专讬讻讛 砖专讟讜讟, 讗诇讗 讗讚专讘讛 讛讬讛 爪专讬讱 诇诪注讟 转驻诇讬谉 诪砖专讟讜讟. 讗讬讻讗 诇诪讬诪专 讗讬诇讜 诪讬注讟 转驻诇讬谉 讛讬讛 讘诪砖诪注 讚讻诇 砖讻谉 诪讝讜讝讛 讚拽讬诇讗, 诪砖讜诐 讛讻讬 专讬讘讛 讗转 讛诪讝讜讝讛 诇砖专讟讜讟 讜诪诪讬诇讗 诪讚讗讬爪讟专讬讱 讛诇讻讛 诇专讘讜转 讗转 讛诪讝讜讝讛 砖诪注讬谞谉 诇转驻诇讬谉 砖讗讬谉 爪专讬讱, 砖讗诐 讗转讛 讗讜诪专 拽诇 讜讞讜诪专 诇转驻诇讬谉 砖拽讚讜砖转谉 讞诪讜专讛 诪谉 讛诪讝讜讝讛, 讗诐 讻谉 诇讬砖转讜拽 专讞诪谞讗 诪讛诇讻讛 砖诇 诪讝讜讝讛 诇讙诪专讬 讜讛讬讜 讛讻诇 讘讻诇诇 砖住专讙讜诇 转讜专讛 砖讘讻转讘 讛诇讻讛 诇诪砖讛 诪住讬谞讬 讛讜讗 讻讚讗讬转讗 讘诪讙讬诇讛 讬专讜砖诇诪讬, 讜讻谉 诪爪讗转讬 诇专讗砖讜谞讬诐 讝"诇. 讜诇讗 讬专讚转讬 讘拽讜砖讬讗 讝讜 诇住讜祝 讚注转诐 砖讛诪讝讜讝讛 谞专讗讛 砖爪专讬讻讛 砖专讟讜讟 讘讻诇 砖讬讟讜转讬讛 讻住驻专 转讜专讛 诪讛 砖讗讬谉 讻谉 讘转驻诇讬谉 砖讗讬谉 爪专讬讻讬谉 讗诇讗 砖讬讟讛 专讗砖讜谞讛.





讛诪讗讬专讬

讘诪住讻转 诪谞讞讜转 诇"讘 讘' 讗诪专讜 讛诇讻讛 诇诪砖讛 诪住讬谞讬 砖讛诪讝讜讝讛 爪专讬讻讛 砖专讟讜讟 讜诪注转讛 讗诐 讻转讘讛 讘诇讗 砖专讟讜讟 驻住诇 讜讻谉 讛转讘讗专 砖诐 砖讛转驻诇讬谉 讗讬谉 爪专讬讻讬谉 砖专讟讜讟 诪驻谞讬 砖讛诐 诪讞讜驻讬诐 讜讗讬谉 注讜诪讚讬谉 诇拽专讬讗讛 讜讘住驻专 转讜专讛 讗诐 爪专讬讻讛 砖专讟讜讟 诇注讻讘 讗诐 诇讗讜 诇讗 谞转讘专专 讜专讜讘 驻讜住拽讬诐 住讜讘专讬诐 砖讛讬讗 爪专讬讻讛 砖专讟讜讟 讜讗诐 诇讗 砖专讟讟 驻住诇 讘讛 讜讗祝 讙讚讜诇讬 讛诪讞讘专讬诐 讻转讘讜 讘讛 砖讛诇讻讛 诇诪砖讛 诪住讬谞讬 讛讬讗 讻诪讝讜讝讛 讗诇讗 砖讝讜 诇讗 砖诪注谞讜 讗讘诇 诪讛 砖诪专讗讛 诇谞讜 砖砖专讟讜讟 住驻专 转讜专讛 诪谉 讛转讜专讛 讛讜讗 诪讛 砖讗诪专讜 讘诪讙诇讛 爪专讬讻讛 砖专讟讜讟 讻讗诪转讛 砖诇 转讜专讛 讚讻转讬讘 讚讘专讬 砖诇讜诐 讜讗诪转 讗诇讗 砖拽爪转 讞讻诪讬 爪专驻转 谞讜讟讬诐 诇讜诪专 砖住驻专 转讜专讛 讗讬谉 砖专讟讜讟讛 诪注讻讘 讘讛 讜诪讛 砖讗诪专讜 讻讗诪转讛 砖诇 转讜专讛 驻讬专讜砖讜 讻诪讝讜讝讛 砖驻专砖讬讜转讬讛 讬住讜讚 讛转讜专讛 讜注讬拽专讛 讚讗诐 诇讗 讻谉 诪讛 诇讛诐 诇诇诪讜讚 砖专讟讜讟 诪讚讘专讬 砖诇讜诐 讜讗诪转 讜讛诇讗 讗诪专讜 诪讙诇讛 谞拽专讗转 住驻专 讜谞拽专讗转 讗讙专转 谞拽专讗转 住驻专 砖讗诐 转驻专讛 讘讞讜讟讬 驻砖转谉 驻住讜诇讛 讜讗诐 讗讬转讛 转讬驻讜拽 诇讬 砖专讟讜讟 谞诪讬 诪讛转诐 讜讗诐 讻谉 讗讬谉 砖专讟讜讟 讘住驻专 转讜专讛 诇诪爪讜讛 讗讜 诇注讻讘 讗诇讗 诇谞讜讬 讜诪讻诇 诪拽讜诐 注讬拽专 讛讚讘专讬诐 讘讗诪转讛 砖诇 转讜专讛 砖注诇 讻诇 讛转讜专讛 谞讗诪专讛 讜讻诪讜 砖讗诪专讜 讘转诇诪讜讚 讛诪注专讘 谞讗诪专 讻讗谉 讚讘专讬 砖诇讜诐 讜讗诪转 讜谞讗诪专 诇讛诇谉 讗诪转 拽谞讛 讜讗诇 转诪讻讜专 诪讛 讝讜 爪专讬讻讛 砖专讟讜讟 讗祝 讝讜 讻谉 诪讛 讝讜 谞讬转谞讛 诇讛讚专砖 讗祝 讝讜 讻谉 讗诇诪讗 讻诇 讛转讜专讛 爪专讬讻讛 砖专讟讜讟 讜注讬拽专 砖专讟讜讟 讘住驻专 转讜专讛 谞讗诪专 诪驻谞讬 砖谞转谞讛 诇拽专讜转 讘讛 讜讬砖 诇讜诪专 讻谉 讗祝 讘讻诇 讛讻转讜讘讬诐 讛讜讗讬诇 讜谞讬转谞讜 诇拽专讜转 讘讛诐 讻讚讬 砖诇讗 讬转注专讘讜 讛砖讟讜转 讜讬转讘诇讘诇讜 讛拽专讬讗讜转 讗讘诇 转驻诇讬谉 讜诪讝讜讝讜转 诇讗 谞讬转谞讜 诇拽专讜转 讘讛谉 讜诪转讜讱 讻讱 讗讬谉 注讬拽专 诪爪讜转 砖专讟讜讟 讗诪讜专讛 讘讛诐 讗诇讗 砖讛诪讝讜讝讛 谞转专讘讬转 诇砖专讟讜讟 诪讻讞 讛诇讻讛 讛讜讗讬诇 讜讗诪专讜 注诇讬讛 讬讜诪讗 讬"讗 讗' 砖讛讬讗 谞讘讚拽转 驻注诪讬诐 讘砖讘讜注 讜专讜讗讬谉 讗讜转讛 讜讘讚讬谉 讛讬讛 砖诇讗 诇讻诇讜诇 讘讚讬谉 砖讬专讟讜讟 讗诇讗 住驻专 转讜专讛 讜转驻诇讬谉 讜诪讝讜讝讜转 讗诇讗 砖讛转诇诪讜讚 诪注讬讚 诇谞讜 砖讻诇 讛讻转讜讘讬诐 讘讻诇诇 讜讻诪讜 砖讗诪专讜 砖专讟讟 讜讻转讘 诇讬讛 讜讻讜' 讜讻谉 讛讚讘专 专讗讜讬 讻讚讬 砖讬讛讬讜 讻诇 拽专讬讗讜转 砖讘拽讚砖 诪住讜讚专讜转 注诇 讗驻谞讬讛诐 讜讛讜住讬驻讜 讘诪讚讜转 诇讙讚专 讜诇住讬讬讙 砖诇讗 诇讻转讜讘 讗专讘注 转讬讘讜转 讗诇讗 讘砖专讟讜讟 讗祝 砖诇讗 讘诪拽讜诪谉 讻讙讜谉 讗诇讜 砖讻讜转讘讬诐 驻住讜拽讬诐 诇讚专砖讗 讗讜 讘讗讙专讜转讬讛诐 讜讻诪讜 砖谞讗诪专 讻讗谉 讘专' 讗讘讬转专 砖砖诇讞 诇讙讜诇讛 讘谞讬 讗讚诐 讛注讜诇讬诐 诪砖诐 诇讻讗谉 拽讬讬诪讜 讘注爪诪诐 讜讬转谞讜 讗转 讛讬诇讚 讘讝讜谞讛 讜讛讬诇讚讛 诪讻专讜 讘讬讬谉 讜讬砖转讜 讻诇讜诪专 砖诪谞讬讞讬谉 讘转讬讛诐 专讬拽谞讬诐 讜诪讜讻专讬诐 讘谞讬讛诐 讜讘谞讜转讬讛诐 讻讚讬 诇诇诪讜讚 讜讝讜谞讛 讛讗诪讜专 讻讗谉 诪注谞讬谉 诪讝讜谞讜转 讜讻诪讜 砖讗诪专讜 诪注砖讛 讘讗讞讚 砖诪讻专 讗转 讘转讜 诇诇诪讜讚 转讜专讛 讜讻砖讻转讘 驻住讬拽 讝讛 讘诇讗 砖专讟讜讟 讛讬讜 诪注专注专讬诐 注诇讬讜 讜讻谉 砖讗诪专讜 诇诪讟讛 砖专讟讟 讜讻转讘 诇讬讛 讗砖诪专讛 讚专讻讬 诪讞讟讗 讘诇砖讜谞讬 讜讻谉 砖专讟讟 讜讻转讘 诇讬讛 讗诇 转砖诪讞 讬砖专讗诇 讗诇 讙讬诇 讻注诪讬诐:



讜注讚讬谉 诇讗 诇诪讚谞讜 爪讜专讱 砖专讟讜讟 讘注谞讬谉 讚讘专讬诐 讗诇讜 讗诇讗 讻讙讜谉 讗诇讜 砖注讬拽专 讻转讬讘转诐 讛讜讗 讘诪拽专讗 砖诪讘讬讗讬诐 讗讜 砖讚讜专砖讬诐 讜讻诪讜 砖讗诪专讜 讘转诇诪讜讚 转诪讬讚 诪谞诇谉 讗讜 砖谞讗诪专 讜诪讘讬讗讬谉 注诇讬讛诐 诪拽专讗讜转 注讚 砖诪讻讗谉 讻诇诇讜 拽爪转 诪驻专砖讬诐 砖诇讗 谞讗诪专 砖专讟讜讟 讗诇讗 讘诪讛 砖谞讚专砖 讘讗讬讝讛 爪专讱 砖诇 诇诪讜讚 讻讙讜谉 讝讛 讚讬诇讚 讘讝讜谞讛 砖诇讗 砖诇讞讛 讗诇讗 诇诪讞讜转 讘讛诐 砖诇讗 讛讬讛 诇讛诐 诇讬砖讗 讜讗讞专 讻讱 诇诇诪讜讚 讗诇讗 诇诇诪讜讚 讜讗讞专 讻讱 诇讬砖讗 讻讱 驻讬专砖讜讛 专讘讬诐 讜诪讻诇 诪拽讜诐 诇驻讬 讚注转讬 讚专讱 砖讘讞 谞讗诪专讛 讜诪诪讛 砖专讗讬转讬 讘砖谞讬 砖诇 注讬专讜讘讬谉 讻"讘 讗' 专讘 讗讚讗 讘专 诪转谞讗 讻讬 讗讝讬诇 诇讘讬 专讘 讗诪专讛 诇讛 讚讘讬转讛讜 讬谞讜拽讬 诪讗讬 讗注讘讬讚 诇讛讜 讗诪专 诇讛 讛讗 讗讬讻讗 拽讜专诪讬 讘讗讙诪讗 讜谞砖讜讘 诇讚讘专讬谞讜 讜讛讜讗 砖诇讗 诇诪讚谞讜 砖专讟讜讟 讗诇讗 诇讻讬讜爪讗 讘讗诇讜 砖讛讝讻专谞讜 讗讘诇 讻诇 砖诪注专讘讬谉 讘讗讙专讜转讬讛诐 拽爪转 诪拽专讗讜转 讘转讜讱 讚讘专讬讛诐 讻讚讬 诇转讘诇 讘讛诐 讗转 讛诇砖讜谉 诇讛讬讜转讜 注专讘 诇砖讜诪注讬诐 讗讜 诇专讜讗讬诐 诇讗 砖诪注谞讜 讗诇讗 砖讘转诇诪讜讚 讛诪注专讘 诇诪讚谞讜 砖讗祝 讘讝讜 讻谉 讜讛讜讗 砖讗诪专讜 讘诪住讻转 诪讙诇讛 驻专拽 注讬专 砖诇讞 专' 讗讘讛讜 讜讻转讘 诇讜谉 讛专讬 驻讬讬住谞讜 砖诇砖讛 诇讬讟讜专讬谉 讜讻讜' 讗讘诇 转诪专 转诪专讜专讬转 讘转诪专讜专讬讛 注讜诪讚转 讜讘拽砖讜讛 诇诪转拽讛 讜诇砖讜讗 爪专祝 爪专讜祝 专' 诪讜谞讗 诪砖诇讞讗 讻转讘讛 诇专' 讗讜砖注讬讛 讘专 砖讬诪讬 专讗砖讬转讱 诪爪注专 诪讗讚 讬砖讙讗 讗讞专讬转讱 讗诇诪讗 讗祝 讘讻讙讜谉 讗诇讜 爪专讬讱 砖专讟讜讟 讜诪注转讛 专讗讜讬 诇转诪讜讛 砖诇讗 专讗讬谞讜 诪讬 砖谞讝讛专 讘讻诇 讗诇讜 讜诇拽爪转 专讘谞讬 爪专驻转 专讗讬谞讜 砖驻讬专砖讜 砖诇讗 谞讗诪专 砖专讟讜讟 讘讻讱 讗诇讜 讗诇讗 讘砖讬讟讛 注诇讬讜谞讛 讻讚讬 诇讛讚专讬讱 讗转 讻诇 讛讗讞专讜转 注诇 讛住讚专 讜谞诪砖讻讬诐 讘讛 诇诪讛 砖讻转讘讜 诇诪注诇讛 砖住驻专 转讜专讛 讗讬谉 砖专讟讜讟 诪注讻讘 讘讛 讜驻讬专砖讜 砖诪砖专讟讟讬谉 讘讛 砖讬讟讛 专讗砖讜谞讛 诇讘讚 讗讘诇 讘讬谉 砖讬讟讛 诇砖讬讟讛 诇讗 爪专讬讱 砖专讟讜讟 讗诇讗 讘诪讝讜讝讛 讜诪讛诇讻转 住讬谞讬 讜诇讚讘专讬讛诐 讗祝 转驻诇讬谉 讜拽诪讬注讬谉 爪专讬讻讬谉 砖专讟讜讟 讘砖讬讟讛 专讗砖讜谞讛 讜诪讻讗谉 讛拽诇讜 诇讚注转诐 讘砖讟专讬 讛讚讬讜讟讜转 讜讘拽诪讬注讬谉 讜讘讘拽砖讜转 讜砖讗专 诪讬谞讬 讻转讬讘讜转 砖诇讗 诇砖专讟讟 讘讛诐 讜诪讻诇 诪拽讜诐 讗祝 诇讚讘专讬讛诐 砖讬讟讛 专讗砖讜谞讛 诪讬讛讗 爪专讬讻讛 砖专讟讜讟 讗诇讗 砖讚讘专讬诐 讗诇讜 诇讚讘专讬 讛讻诇 诇讗 谞讗诪专讜 讗诇讗 讘砖谞讻转讘讜 讘讻转讘 讗砖讜专 讗讘诇 砖讗专 讻转讬讘讜转 讛讜讗讬诇 讜讗讬谞讛 讻转讬讘讛 讻诇诇 讜讗讬谉 住驻专讬 讛拽讚砖 讻转讜讘讬诐 讘讛 讻讜转讘讬谉 讘讛 讘诇讗 砖专讟讜讟 讻诇诇 讜讬砖 讘讝讜 住讘专讗 讗讞专转 诇讜诪专 砖讻诇 砖谞讻转讘 讘诪拽讜诪讜 注诇 讛住讚专 讜讘砖诇诪讜转 讗讬谞讜 爪专讬讱 砖专讟讜讟 讞讜抓 诪诪讝讜讝讛 讜诪讙诇讛 诪讝讜讝讛 诪讻讞 讛诇讻讛 讜诪讙诇讛 砖爪专讬讻讛 讞讝讜拽 讗讘诇 讻诇 砖讛讜讗 诪注转讬拽 讛诪拽专讗 诪诪拽讜诪讜 讜讻讜转讘讜 砖诇讗 注诇 讛住讚专 讜讻谉 讻讜转讘 诪讙诇讛 诇转讬谞讜拽 诇讛转诇诪讚 讘讛 讛讜讗讬诇 讜讗讬谉 拽讚讜砖转诐 讞砖讜讘讛 讘注爪诪讛 讗讬谉 爪专讬讻讬诐 砖专讟讜讟 讜讛讚讘专讬诐 讝专讬诐 讜讬砖 谞讜讛讙讬诐 诇注砖讜转 谞拽讚讜转 注诇 讛诪拽专讗 讻砖讛诐 讻讜转讘讬谉 讗讜转讜 讘诇讗 砖专讟讜讟 诇专诪讝 砖专讟讜讟 讜讗讬谞讜 讻诇讜诐:



讜诇讚讘专讬 讛讻诇 诇诪讚转 砖讛转驻诇讬谉 讗讬谉 爪专讬讻讬谉 砖专讟讜讟 讜讞讻诪讬 爪专驻转 讛驻专讬讝讜 讘讛诐 注诇 讛诪讚讜转 诇讜诪专 砖讗诐 砖专讟讟 谞拽专讗 讛讚讬讜讟 讜诪诪讛 砖讗诪专讜 讻诇 讛驻讟讜专 诪谉 讛讚讘专 讜注讜砖讛讜 谞拽专讗 讛讚讬讜讟 专"诇 砖讻诇 讛注讜诇诐 驻讟讜专讬谉 讜讗讬谉 讘讜 住专讱 诪爪讜讛 讗讜 诪讚讛 讛讙讜谞讛 讗讜 爪讚 诪讜住专 讜讛讘讬讗讜 住注讚 诇讚讘专讬讛诐 诪诪讛 砖讗诪专讜 讘诪谞讞讜转 转驻诇讬谉 砖讘诇讜 讗讬谉 注讜砖讬谉 诪讛谉 诪讝讜讝讛 砖讗讬谉 诪讜专讬讚讬谉 诪拽讚砖讛 讞砖讜讘讛 诇拽讚砖讛 拽诇讛 讜讛拽砖讛 讟注诪讗 讚讗讬谉 诪讜专讬讚讬谉 讜讻讜' 讛讗 诇讗讜 讛讗讬 讟注诪讗 注讜砖讬谉 讜讛讗 诪讝讜讝讛 讘注讬讗 砖专讟讜讟 讜讗讜拽诪讛 讻转谞讗讬 讜讗诐 讗讬转讗 诇讜拽诪讛 讘讚讘专讬 讛讻诇 讜讘转驻诇讬谉 砖砖讬专讟讟谉 讗诇讗 砖诪注 诪讬谞讛 砖讗注"驻 砖讗讬谉 讛砖专讟讜讟 驻讜住诇 砖诇讗 讗诪专讜 讗诇讗 砖讗讬谉 爪专讬讻讬谉 砖专讟讜讟 诪讻诇 诪拽讜诐 谞拽专讗 讛讚讬讜讟 讜讗讬谉 讛讚讘专讬诐 谞专讗讬谉 砖诇讗 专爪讛 诇讛注诪讬讚讛 讘诪讛 砖讗讬谉 讛专讙讬诇讜转 诇注砖讜转讜 砖住转诐 讘谞讬 讗讚诐 讛讜讗讬诇 讜讗讬谉 讛转驻诇讬谉 爪专讬讻讬谉 砖专讟讜讟 讗讬谉 诪讚拽讚拽讬谉 诇砖专讟讟 讘讛诐 讻讚讬 诇谞讗讜转谉 讛讜讗讬诇 讜讛谉 诪讞讜驻讬谉 讜诪讻诇 诪拽讜诐 讻诇 砖砖专讟讟 讘讛诐 诪讻讜讬谉 讛讜讗 诇谞讜讬 讜转讘讗 注诇讬讜 讘专讻讛:



诇注讜诇诐 讬讝讛专 讗讚诐 砖诇讗 诇讛讟讬诇 讗讬诪讛 讬转讬专讛 讘转讜讱 讘讬转讜 砖诪讗 诪转讜讱 讗讬诪转讜 讬讘讗讜 讘谞讬 讘讬转讜 诇驻注诪讬诐 诇讬讚讬 讞诇讜诇 讜注砖讬讬转 注讘讬专讜转 讘住讜讙讬讗 讝讜 讛注讬讚讜 注诇 讗讚诐 讙讚讜诇 砖讛讬讛 诪讟讬诇 讗讬诪讛 讬转讬专讛 讜驻注诐 讗讞转 讗讘讚讛 诇讛诐 讞转讻讛 砖讛讬转讛 诪讝讜诪谞转 诇爪专讻讜 讜讛讘讬讗讜 转讞转讬讛 讘诪讛讬专讜转 讗讘专 诪谉 讛讞讬 砖诇讗 讛讬讛 砖讜讞讟 诪讝讚诪谉 诇讛诐 讜讘拽砖讜 诇讛讗讻讬诇讜 诪讞诪转 讬专讗讛 讗诇讗 砖拽讬讬诪讜 注诇讬讜 诪诇诪注诇讛 诇讗 讬讗讜谞讛 诇爪讚讬拽 讻诇 讗讜谉 讜讚专讱 讛注专讛 讗诪专讬 讻诇 讛诪讟讬诇 讗讬诪讛 讬转讬专讛 讘转讜讱 讘讬转讜 住讜祝 讙讜专诐 诇讘谞讬 讘讬转讜 砖诇砖 注讘讬专讜转 讙诇讜讬 注专讬讜转 砖驻注诪讬诐 砖讛讬讗 谞讚讛 讜讛讬讗 专讻讛 讜诪住转讻谞转 讘讟讘讬诇转讛 讘砖注转 讛爪谞讛 讜诪讞诪转 讬专讗转讛 讛讬讗 谞砖诪注转 诇讜 讜讗讜诪专转 砖讟讘诇讛 讜讞诇讜诇 砖讘转 砖驻注诪讬诐 砖讛转讘砖讬诇 诪爪讟诪拽 讜专注 诇讜 讜诪讞诇诇转 砖讘转 诪讞诪转 讬专讗转讜 讜诇砖驻讬讻讜转 讚诪讬诐 讻诪讜 砖转专讗讛 讘驻讬诇讙砖 讘讙讘注讛 砖诪讞诪转 讬专讗转讜 讘专讞讛 诇讛 讜讻砖讘拽砖 诇讛砖讬讘讛 谞驻诇讜 讘住讘转讛 讻诪讛 专讘讘讜转 讜讗诐 转讗诪专 讜讛诇讗 讝讬谞转讛 讻讚讻转讜讘 讜转讝谞讛 注诇讬讜 驻讬诇讙砖讜 讜讻讬 讝讘讜讘 砖谞驻诇 诇转讜讱 讻讜住讜 讬讛讗 讗讚诐 诪讜爪爪讜 讜砖讜转讛讜 诪讞砖砖 讬专讗讛 讬转讬专讛 讻讘专 讛讜爪讬讗讜 诪拽专讗 讝讛 诪驻砖讜讟讜 砖诇讗 讝讬谞转讛 讗诇讗 砖讝讘讜讘 诪爪讗 讘拽注专讛 讜注谞讬谉 讜转讝谞讛 诪诇砖讜谉 诪讝讜谞讜转 讻诇讜诪专 砖住专讞讛 注诇讬讜 讘注谞讬谉 诪讝讜谞讜转 讜讛注谞讬谉 注诇 诪讛 砖讛讘讬讗诐 诇讛讜爪讬讗 讛诪拽专讗 诪讬讚讬 驻砖讜讟讜 砖讗讬诇讜 讝讬谞转讛 诇讗 讛讬讛 讛讜讗 诪讞讝专 诇讛砖讬讘讛 讜讗诐 转讗诪专 砖诪讗 谞讗谞住讛 诇讗 讛讬讛 讗讜诪专 注诇讬讛 讜转讝谞讛 注诇讬讜 讜诇砖讜谉 讛诪拽专讗 讛讜讗 讜讬讛讬 讗讬砖 诇讜讬 讜讬拽讞 诇讜 讗砖讛 驻讬诇讙砖 讜转讝谞讛 注诇讬讜 驻讬诇讙砖讜 讜转诇讱 诪讗转讜 讗诇 讘讬转 讗讘讬讛 讘讬转 诇讞诐 讬讛讜讚讛 讜讬拽诐 讗砖讛 讜讬诇讱 讗讞专讬讛 诇讛砖讬讘讛:





诪讛专砖"讗 - 讞讬讚讜砖讬 讛诇讻讜转

讘讚"讛 讗"专 讬爪讞拽 讻讜' 讜诪讬讛讜 讛专讘讛 诪讘讬讗 砖诐 砖谞专讗讛 砖讛讬讜 讻讜转讘讬谉 诇讚专砖讗 讻讜' 注讻"诇 诇讻讗讜专讛 诇砖讜谉 讜诪讬讛讜 讻讜' 讘诪拽讜诐 讛讝讛 讗讬谞讜 诪讜讘谉 讚讛讗 讜讚讗讬 诇讚专砖讗 讚讗讬谉 讻讜转讘讬谉 讻住讚专 讛讻转讜讘 诪讬讛讜 讘讗讙专转 砖诇讜诪讬诐 谞诪讬 讚讗讬谉 讻讜转讘讬谉 讻住讚专 谞诪讬 诪讜讻讞 诪砖诐 诪讚讻转讘 诇讬讛 诪讗讚 讬砖讙讗 讗讞专讬转讱 讜讬砖 诇讬讬砖讘 讚诇讗 讘讗讜 讘讝讛 诇讬讬砖讘 讜诇拽讬讬诐 驻讬' 专"转 讚诪转讬专 讘砖诪注转讬谉 讗讙专转 砖诇讜诪讬诐 讗驻讬诇讜 讻住讚专 讛讻转讜讘 讘讜 讗诇讗 诪砖讜诐 讚讬砖 诇讘注诇 讚讬谉 诇讞诇讜拽 讚诇讚专砖讗 讗驻讬诇讜 砖诇讗 讻住讚专 讗住讜专 讜讻驻讬 住讘专转 专"转 砖诪讞诇拽 讘讝讛 讜讗讛讗 拽讗诪专讬 讛专讘讛 诪讘讬讗 砖诐 讻讜' 讬砖专讗诇 讗诇 转砖诪讞 讙讜' 讚诪讝讛 诪讜讻讞 讚讗祝 诇讚专砖讗 砖专讬 讚诇讗 讻住讚专 讜讚讜"拽:


讘讗"讚 讜讗讬 讘诪讝讜讝讛 诪讬讬专讬 谞讬讞讗 讚讗"讻 讛讬讬转讬 诪爪专讬讱 讚讜讻住讜住讟讜住 讻讜' 注讻"诇 专"诇 讚讗讬 讘讗诪讬转讛 砖诇 转讜专讛 诪诪砖 拽讗诪专 诇讗 讛讜讛 讗讬爪讟专讬讱 诇讬讛 诇转诇诪讜讚讗 诇驻专讜砖讬 讛讗 讚驻讜住诇 讛转谞讗 讚讬驻转专讗 讜砖诇讗 讘讚讬讜 讛讬讬谞讜 诪讙"砖 讻转讬讘讛 讻转讬讘讛 讗诇讗 讗讬诪讗 讚讬诇讬祝 诇讬讛 谞诪讬 诪讗诪讬转讛 砖诇 转讜专讛 讗讘诇 讗讬 讘诪讝讜讝讛 拽讗诪专 谞讬讞讗 讚注"讻 讛转谞讗 诇讗 讬诇讬祝 诪讗诪讬转讛 砖诇 转讜专讛 讗诇讗 讛讱 诪诇转讗 讚砖专讟讜讟 讘诇讞讜讚 讚讗诇"讻 谞讬诇祝 谞诪讬 诪诪讝讜讝讛 诇注谞讬谉 讚讜讻住讜住讟讜住 讜诇讛讻讬 讗爪讟专讬讱 讛转诇诪讜讚 诇诪讬诪专 讚诇注谞讬谉 讚讬驻转专讗 讜砖诇讗 讘讚讬讜 讬诇讬祝 诇讬讛 诪讙"砖 讚讻转讬讘讛 讻转讬讘讛 讜拽"诇:





诪讛专砖"讗 - 讞讬讚讜砖讬 讗讙讚讜转

讜转讝谞讛  注诇讬讜 驻诇讙砖讜 讻讜' 讝讘讜讘 诪爪讗 诇讛 讻讜'. 注讬讬谉 讘转讜住' 讜注讜讚 谞专讗讛 讚讗讬 讝谞讜转 诪诪砖 拽讗诪专 诇讗 讛"诇 诇诪讻转讘 注诇讬讜 讚诇讗 诪砖诪注 注诇 讘注诇讛 讗诇讗 注诇 讘讜注诇讛 讻诪讜 讜转转谉 转讝谞讜转讬讛 注诇讬讛诐 讙讜' 讚讬讞讝拽讗诇 讜讛讻讗 诇讬讻讗 诇驻专砖 注诇 讘讜注诇讛 砖讛专讬 诇讗 讛讜讝讻专 讘讜注诇讛 讜注"讻 讚专砖讜 砖诇讗 讝讬谞转讛 注诐 讗讞专讬诐 讗诇讗 注诇 讘注诇讛 住专讞讛 讗讜 讝讘讜讘 讻讜' 讜讗讬 谞讬诪讗 讻讜'. 


讝讘讜讘  诪讗讬住讜转讗 讜谞讬诪讗 住讻谞转讗 讻讜'. 讗讘诇 诇讬讻讗 诇诪讬诪专 讚讘驻注诐 专讗砖讜谞讛 诇讗 讛拽驻讬讚 讜讻砖砖讬谞转讛 讘讗讜诇转讛 讛拽驻讬讚 讚讗"讻 诇讗 讛诇"诇 讗诇讗 讗诇讜 讜讗诇讜 讚讘专讬 讗诇讛讬诐 讞讬讬诐 讛谉 谞讬诪讗 讜讝讘讜讘 诪爪讗 讜讛拽驻讬讚 讜拽"诇. 


讜讞讬诇讜诇  砖讘转 讻讜'. 讘住讚专 注讜诇诐 讚讗讜转讜 讬讜诐 讚驻讬诇讙砖 讘讙讘注讛 砖讘转 讛讬讛 讻讜' 讻诪"砖 讛转讜住' 讜讬砖 诇讚拽讚拽 讙诐 讗诐 砖讘转 讛讬讛 诪讗讬 讞讬诇讜诇 砖讘转 讗讬讻讗 讜讬砖 诇驻专砖 讚诇讗讜 注诇 讬讜诐 讝谞讜转 讚驻诇讙砖 讘讙讘注讛 拽讗诪专 讗诇讗 注诇 讬讜诐 讛诪诇讞诪讛 讚驻诇讙砖 讘讙讘注讛 讛讬讛 讘砖讘转 讚讛"诇 诪诇讞诪讛 砖诇 诪爪讜讛 讚诪讜转专 讘砖讘转 讜拽"诇:





诪讛专"诐

 转讜住' 讚"讛 讗讬 注讘讚转 讜讻讜' 注讚 讗讘诇 讗讬 讗诪专 住诪讻讬谞谉 讗讚讬讘讜专讗 讻爪"诇 讜专"诇 讗讬 讗诪专 砖诇讬讞 讛讻砖专 讗讘诇 讗砖讛 讛讗 讗诪专 讛转诐 讚诇讗 住诪讻讬谞谉 讗讚讬讘讜专讛 讜讛讬讬谞讜 讚诪讞诇拽 砖诐 讘讬谉 讞讜抓 诇讗专抓 讜讗专抓 讬砖专讗诇 注"砖:


讚"讛 讜讬转谞讜 讗转 讛讬诇讚 讻讜' 讜注讜讚 诪驻专砖 讻讚讗诪专 讘讬专讜砖诇诪讬. 谞专讗讛 诇讛讙讬讚 诪驻专砖 专"转 讗讜 专"讬 讜讻讜' 讗讜 讜注讜讚 诪驻专砖 讘讬专讜砖诇诪讬 讜讻讜':


讚"讛 讗诪专 专' 讬爪讞拽 讜讻讜' 注讚 诪讬讛讜 讛专讘讛 诪讘讬讗 砖诐 砖谞专讗讛 砖讛讬讜 讻讜转讘讬诐. 专"诇 砖讛讬讜 讻讜转讘讬诐 诇讚专砖讗 讜诇讻讱 讻转讘讜 讛驻住讜拽讬诐 砖诇讗 讻住讚专谉 砖诪讘讬讗 砖诐 讛专讘讛 诪注砖讬诐 砖谞专讗讛 诪讛诐 砖讛讬讜 讻讜转讘讬诐 诇讚专砖讗 讚诪砖诪注 讚讚讜拽讗 诇讚专砖讗 讻转讘讜 砖诇讗 讻住讚专谉 诪砖讜诐 讚讘注讬 砖讬专讟讜讟 讗讘诇 诇砖诐 讗讬讙专转 砖诇讜诪讬诐 诇讗:


讘讗"讚 讜讛讗 讚讗诪专讬' 驻"拽 讚诪讙讬诇讛 讜讻讜'. 讜讗讬谉 诇讜诪专 讚砖诐 诪讬讬专讬 讘砖专讟讜讟 诇诪注诇讛 诪谉 讛爪讚讚讬诐 讚讝讛 诇讗 讛讬讛 爪专讬讱 诇诪讬诇祝 诪讗诪转讛 砖诇 转讜专讛 讚讻诇 讙' 讗讜 讚' 转讬讘讜转 爪专讬讻讬谉 砖专讟讜讟 讝讛 讜拽"诇:


注"讘 讚"讛 讞住驻讗 讘注诇诪讗 讻讜' 注讚 讗讘诇 讘砖讟专 砖讞讜转诪讬谉 讘讜 注讜讘讚讬 讻讜讻讘讬诐 砖讗讬谉 讘讜 诇讗 注讚讬 讞转讬诪讛 讜诇讗 注讚讬 诪住讬专讛 砖讻砖专讬诐 诇讛注讬讚 讜讻讜' 讜诇讗 讛讜讬 讗诇讗 讞住驻讗 讘注诇诪讗. 驻讬' 讜诇讻讱 驻住讜诇讬诐 讗驻讬' 讛讬讻讬 讚讗讬讻讗 注讚讬 诪住讬专讛 讬砖专讗诇 诪砖讜诐 讚诇诪讗 讗转讬 诇诪住诪讱 注诇讬讬讛讜 讘诇讗 注讚讬 诪住讬专讛 讬砖专讗诇:


讘讗"讚 诪砖讜诐 讚诪转谞讬' 讻讬讬诇讗 砖讟专 诪转谞讛 讘讛讚讬 砖讗专 砖讟专讜转 讜讻讜' 讚讛砖转讗 诇讗 诪讛谞讬 注讚讬 诪住讬专讛 诪讬讚讬 讜讻讜'. 讜讛讗 讚诇讗 驻讬专砖讜 讛转讜住' 讘诇讗 讝讛 讚讛砖转讗 诇讗 诪讛谞讬 注讚讬 诪住讬专讛 讻讬讜谉 讚讻讬讬诇讬 砖讟专讬 诪转谞讛 讘讛讚讬 砖讗专 砖讟专讜转 讜砖讗专 砖讟专讜转 讗讬讬专讬 讘诇讗 注讚讬 诪住讬专讛 讛"谞 砖讟专讬 诪转谞讛 诪砖讜诐 讚谞讜讻诇 诇讜诪专 讚诇讗 讻讬讬诇讬谞讛讜 讗诇讗 [讘诪讗讬] 讚讗讬讬专讬 讘讬讛 讜讛讜讝讻专 讘诪转谞讬' 讚讛讬讬谞讜 注专讻讗讜转 讜讞讜转诪讬讛诐 注讜讘讚讬 讻讜讻讘讬诐 讗讘诇 注讚讬 诪住讬专讛 诇讗 讛讜讝讻专讜 讘诪转谞讬' 诇讻讱 讛讜爪专讻讜 诇讻转讜讘 讚讛砖转讗 诇讗 诪讛谞讬 注讚讬 诪住讬专讛 讗讘诇 爪"注 诪讛 专爪讜 讘讝讛 砖讻转讘讜 讚讘砖讟专讬 诪转谞讛 讻砖讻转讬讘转谉 讜讞转讬诪转谉 注讜讘讚讬 讻讜讻讘讬诐 讚讛砖转讗 诇讗 诪讛谞讬 注讚讬 诪住讬专讛 讗诐 专"诇 诪砖讜诐 讚讛讻转讬讘讛 谞注砖讬转 注"讬 注讜讘讚讬 讻讜讻讘讬诐 讛讗 讗讬谉 谞驻拽讜转讗 讘讝讛 讗诇讗 讙讘讬 讙讬讟讬谉 讚爪专讬讻讛 诇讛讬讜转 讛讻转讬讘讛 诇砖诪讛 诇专"讗 讜诇讻讱 讻砖讛讻转讬讘讛 诇讗 谞注砖讬转 注"讬 讬砖专讗诇 诇讗 诪讛谞讬 注讚讬 诪住讬专讛 讗讘诇 讙讘讬 砖讟专 诪转谞讛 诪讗讬 谞"诪 讘讻转讬讘讛 讜讗诐 专"诇 诪讗讞专 砖讞讜转诪讬讛谉 注讜讘讚讬 讻讜讻讘讬诐 讛讬讛 诪讝讜讬祝 诪转讜讻讜 讜诇讻讱 诇讗 诪讛谞讬 注讚讬 诪住讬专讛 讗诐 讻谉 讛讬讬谞讜 讛讗讬 讟注诪讗 诪砖讜诐 讚诇诪讗 讗转讬 诇诪住诪讱 注诇讬讬讛讜 讘诇讗 注讚讬 诪住讬专讛 讬砖专讗诇 讚讛讗 诪讜讻讞 讘讙诪' 诇拽诪谉 讘住诪讜讱 讚讬砖 (讙讬讟讬谉 讚祝 讬"讗) 讚讟注诪讗 讚诪讜讚讛 专' 讗诇讬注讝专 讘诪讝讜讬祝 诪转讜讻讜 讛讜讬 诪讟注诐 讚诇诪讗 讗转讬 诇诪住诪讱 注诇讬讬讛讜 注"砖:





讞讻诪转 砖诇诪讛

转讜住' 讘讚"讛 讗专"讬 讻讜' 讜讬专讬注讛 砖讗讬谞讛 诪住讜专讙诇转 讻讜' 讻爪"诇:





诪讛专"诐 砖讬祝

讙讘讬' 讗诪专 诇讬讛 讘谞讬 诪讛讬讻谉 讗转讛 讻讜'. 谞"诇 诇讛讜讻讬讞 诪讝讛 砖讗"爪 诇讻转讜讘 讘讙讟 诪拽讜诐 讛讻转讬讘讛 砖注讜诪讚 砖诐 讛住讜驻专 讘砖注转 讛讻转讬讘讛 讚讗诇"讻 讛讗 专讗讛 讘讙讟 诪讛讬讻谉 讛讬讛 讚注"讻 诇讗 拽驻讬讚 专拽 讗诪拽讜诐 讻转讬讘转 讛讙讟 诪讬讛讜 砖诪讗 诇讗 专讗讛 讛讙讟 专拽 讘讗 讘住转诐 讜砖讗诇 诇专' 讬砖诪注讗诇 讜拽"诇: 


讙诪' 讛讜讗讬诇 讜讬爪讗 讛讚讘专 讜讻讜'. 讗驻"诇 讚讗讛"谞 讻谉 讛砖讬讘 诇讜 讛讜讗讬诇 讜讬讜讻诇 诇讘讟诇 注专注讜专 讛讘注诇 讟驻讬 注讚讬祝 诇注砖讜转 注诇 爪讚 讛讬转专 讙诪讜专 专拽 讛讙诪' 诪拽砖讛 讚拽讗专讬 诇讛 诪讗讬 拽讗专讬 诇讛 讜诪讛 住"讚 讚专' 讗讬诇注讬 讜拽"诇: 


讙诪' 讝讘讜讘 诪爪讗 讜诇讗 讛拽驻讬讚 讻讜'. 讗讬谉 诇讛拽砖讜转 讗"讻 诪讗讬 讗住讻讬诐 诪专讬讛 注诇 讬讚讜 讻讬讜谉 讚诇讗 讛拽驻讬讚 讜谞讬诪讗 讚讘专 讗讞专 讜爪"诇 讚诪"诪 讛讜讬 住专讞讜谉 讜诪专讬讚讛 讚谞讻诇诇 讘讜转讝谞讛 讗祝 砖讛讜讗 诇讗 讞讬讬砖. 讜讗讜诇讬 讗讞专讬 砖诪爪讗 谞讬诪讗 拽驻讬讚 讙诐 注诇 讝讘讜讘 讜转诇讗讜 讘驻砖讬注讛 讙"讻. 讜注讜讚 讬"诇 诇讻讜谞转诐 注"驻 诪讛 砖讗讬转讗 砖诇讛讬 诪讻讬诇转讬谉 讻砖诐 砖讬砖 讚注讜转 讘诪讗讻诇讬诐 讻讱 讬砖 讚注讜转 讘谞砖讬诐 讬砖 诇讱 讗讚诐 砖讝讘讜讘 谞讜驻诇 讜讻讜' 讻讱 讬砖 讗讚诐 砖讗砖转讜 讻讜' 注"砖 讜拽"诇: 


讘转讜住' 讘讚"讛 讗讬 注讘讚讬转 讗讛谞讬转 讻讜' 讗讘诇 讗讬 讗诪专讛 讻讜'. 住驻专 讞"砖 讛讙讬讛 讗讬 讗诪专 住诪讻讬谞谉 讗讚讬讘讜专讬讛: 


讘转讜住' 讘讚"讛 讗诪专 专' 讬爪讞拽 讻讜'. 讻诇 讝讛 讘讻转讘 讗砖讜专讬转 讻讚讗讬转讗 讘讞讬讚讜砖讬 讛专砖讘"讗: 


讘讗"讚 讜诪讬讛讜 讛专讘讛 讻讜' 讜讗"讻 砖诪讗 讗祝 讛讗 讜讻讜' 诇讚专砖讗 讛讜讬. 注讬讬谉 讘讻诇 讛讚讘讜专 讛讝讛 讘转讜住' 讚诪谞讞讜转 转诪爪讗 讛专讘讛 砖讬谞讜讬诐 诪讘讻讗谉: 


讘讗"讚 讬砖专讗诇 讗诇 转砖诪讞 讗诇 讙讬诇 讘注诪讬诐. 讜讗注"讙 讚驻住拽讜 讻专' 讬爪讞拽 讚讙' 讗讬谉 讻讜转讘讬谉 讜讗"诇 讚讗诐 诪砖谞讛 讘转讞诇转 讛诪拽专讗 砖驻讬专 讚诪讬 讗"讻 诇诪讛 诇讗 讻转讘 讗讞专讬转讱 讬砖讙讗 诪讗讚 讻讚讻转讬讘 讜讘诪谞讞讜转 讛讘讬讗讜 讗诇 讘注诪讬诐 讙讬诇 注"砖. 讜讘砖诪注转讬谉 讘住诪讜讱 讚诪专 注讜拽讘讗 砖专讟讟 诇讛讗讬 拽专讗 讜诇讗 砖讬谞讛 注"砖: 


讘讗"讚 诇讗 住"转 讻讜'. 谞专讗讛 讚诪砖诪注 诇讛讜 讚住"转 讗"爪 砖专讟讜讟 诪讚驻专讬讱 讛讗 诪讜专讬#讬谉 注讜砖讬谉 讜讻讜' 讜讚诇诪讗 谞讬讞讗 诇诪讬诪专 讛讱 讟注诪讗 讚讻讜诇诇 讗祝 讘住"转 讗诇讗 砖"诪 讚讗祝 住"转 讗"爪 砖专讟讜讟 讜诇讛讻讬 驻专讬讱 砖驻讬专: 


讘讗"讚 讜讛讗 讚讗诪专 讘驻"拽 讚诪讙讬诇讛 讻讜'. 谞"诇 讘拽讬砖讜专诐 讚讘诇"讝 讬"诇 讛讗 讚诪讙讬诇讛 爪专讬讻讛 砖专讟讜讟 讗驻讬诇讜 砖讜专讛 讛专讗砖讜谞讛 讜转驻诇讬谉 讗讬谉 爪专讬讻讬谉 砖专讟讜讟 讗驻讬诇讜 砖讜专讛 讛专讗砖讜谞讛 讜诪讝讜讝讛 爪专讬讻讛 砖专讟讜讟 注诇 讻诇 砖讬讟讛 讜讛砖转讗 讗"砖 讛讻诇 讗讘诇 讛砖转讗 注"讻 爪"诇 讚转驻诇讬谉 注讻"驻 爪专讬讻讬谉 砖专讟讜讟 砖讜专讛 讛专讗砖讜谞讛 讚讛讗 讗驻讬诇讜 讙' 讗讬谉 讻讜转讘讬谉 讻"砖 转驻诇讬谉 讜讛讗 讚拽讗诪专 转驻诇讬谉 讗讬谉 爪专讬讻讬谉 砖专讟讜讟 讛讬讬谞讜 注诇 讻诇 砖讬讟讛 诪诪讬诇讗 讛讗 讚拽讗诪专 诪讙讬诇讛 爪专讬讱 砖专讟讜讟 注"讻 讛讬讬谞讜 注诇 讻诇 砖讬讟讛 讚讗诇"讻 拽专讬 诇讬讛 讗"爪 砖专讟讜讟 诇讝讛 讛拽砖讜 砖驻讬专 讜拽"诇. 讗讘诇 诪讛讗 讚诪讙讬诇讛 讗讬谉 诇讛讜讻讬讞 讚驻讬专讜砖讜 注诇 讻诇 砖讜专讛 诪讚爪专讬讱 拽专讗 讛讗 讘诇讗"讛 讙' 讗讬谉 讻讜转讘讬谉 讬"诇 讚诪谞"诇 砖诪讙讬诇讛 讛讜讗 诪拽专讗 讚讚讜拽讗 讙' 诪拽专讗 讗讬谉 讻讜转讘讬谉 讜拽"诇: 


讘讗"讚 讜讛讬讬转讬 诪爪专讬讱 讚讜讻住讜住讟讜住. 讚讘专讬讛诐 诪讘讜讗专讬诐 讚诪砖诪注 诇讬讛 诇转诇诪讜讚讗 [讚讬讛讬讘 讟注诪讗 讗转讜住驻转讗 砖讛讜讘讗 砖诐 讚讗讚讬驻转专讗 讜砖诇讗 讘讚讬讜 驻住讜诇] 讚讟注诪讗 讚转讜住驻转讗 诪讙讝讬专讛 砖讜讛 讚讻转讬讘讛 讻转讬讘讛 讚诪讬谞讛 讬诇驻讬谞谉 注诇 诪讛 砖讬讻转讜讘 讜诇讗 诪讚讘专讬 砖诇讜诐 讜讗诪转 讚讗"讻 讚讬诇讬祝 讛转讜住驻转讗 诪砖诐 讛讬讬转讬 诪爪专讬讱 讚讜讻住讜住讟讜住 讻诪讝讜讝讛 讗讘诇 讗讬诇讜 驻讬专讜砖讜 讗诪转讛 砖诇 转讜专讛 住驻专 转讜专讛 讚诇诪讗 砖驻讬专 讬诇讬祝 讛转讜住驻转讗 诪讬谞讛 讗祝 注诇 诪讛 砖讬讻转讜讘 [讜诪谞"诇 诇转诇诪讜讚讗 讚讟注诪讗 诪讙讝"砖] 讜注讬讬谉 讘讛专砖讘"讗 砖讻转讘 讘注谞讬谉 讗讞专 拽爪转 诪讛转讜住':
讘住讛"讚 讜讛讗 讚讗诪专 讘诪住讻转 住讜驻专讬诐 讻讜'. 讚讗"诇 砖讬讟讛 专讗砖讜谞讛 讚讝讛 讗"爪 砖专讟讜讟 [拽专讬 诇讛] 讜讛讻讗 拽讗诪专 讗讗"讻 诪住讜专讙诇 诇讝讛 驻讬专砖讜 讚' 砖专讟讜讟讬谉 讜讻讜' 讜讛讗 讚诪讙讬诇讛 谞诪讬 讛讜"诪 诇转专讜爪讬 讛讻讬 砖爪专讬讻讛 砖专讟讜讟 讻讗诪讬转讛 讜讻讜' 讛讬讬谞讜 讚' 砖专讟讜讟讬谉 讗诇讗 注讚讬驻讗 诪转专抓 讜拽"诇:





专砖"砖

讙诪专讗 讛讗 讗讬讛讜 谞诪讬 砖诇讗 转讝拽拽 诇注讚讬诐 拽讗"诇. 注驻专砖"讬. 诇讻讗讜专讛 诇专讘讗 讚讗祝 讘诪拽讜诐 砖爪"诇 讘驻"谞 讜讘驻"谞 讗诐 讬砖 注讚讬 拽讬讜诐 住讙讬. 讬诇"驻 讚专讬"砖 诇注讜诇诐 讛讬讛 住讘讜专 讚讻驻专 住讬住讗讬 讛讜讛 讻讞"诇 讜讗驻"讛 讗讬 讛讜讛 讗砖讻讞讗 注讚讬 拽讬讜诐 讛讜讛 住讙讬 诇讛讻讬 拽讗"诇 砖诇讗 转讝拽拽 诇注讚讬诐. 讜爪"诇 讚讛拽讜砖讬讗 讗讝诇讗 讗诇讬讘讗 讚专讘讛 讜讬讛讬讛 专讗讬讛 诇驻住拽 讛专讗讘"讚 讚驻' 讻讜讜转讬讛. 诪讬讛讜 讙诐 诇专讘讗 诪讬讬转讬 讛砖"住 砖驻讬专 讻讚转谞讬讗 讻讜' 诪讚拽讗"诇 砖转讜拽 讻讜' 讛讜讗讬诇 讜讬爪讗 讛讚讘专 讘讛讬转专 讜诇讗 讞砖砖 讚讬诇诪讗 讗转讬 讘注诇 讜诪注专注专 讜谞住诪讜讱 注诇 讗诪讬专转讜 讘驻"谞 讜讘驻"谞:



砖诐 讗讟讜 讻诇 讚诇讗 讬讚注 讻讜' 诇讗讜 讙讘专讗 专讘讛 讛讜讗. 讻讛"讙 讘诪讜"拽 (讟讝 讘):



转讚"讛 讗专讬"爪. 讚讬讜讚注 讛讬讛 砖讗讬谞讜 注讬拽专. 讗注"讙 讚诪爪讬谞讜 讛专讘讛 讚讗诪讜专讗讬 诇讗 讛讜讜 讬讚注讬 讗讬讝讜 讘专讬讬转讜转 讜讻谉 专' 讗讘讬转专 诇讗 讬讚注讛. 讛讜讻讞转诐 谞专讗讛 诪讚诇讗 诪拽砖讛 讛砖"住 注诇讬讜 诪讛讘专讬讬转讗. 讜谞"诇 专讗讬讛 诇驻住讜拽 讻讜讜转讬讛 诪讚诇"讗 讗讘讬讬 讗讟讜 讻诇 讚诇讗 讬讚注 讛讘专讬讬转讗 讻讜' 诪讜讻讞 讚讗讬谞讛 注拽专讬转:



讘讗"讚 讻讚讗诪专 讘讬专讜砖诇诪讬 讘驻"拽 讚砖讘转. 讻爪"诇. 讜讛讜讗 砖诐 注诇 诪转谞讬转讬谉 讚诇讗 讬砖讘 诇驻谞讬 讛住驻专:





讛讙讛讜转 讬注讘"抓

讙诪' 讜转谞谉 专"诪 讗讜诪专 讜讻讜'. 谞"讘 讗注"讙 讚诪砖谞讬讜转 讻讘专 讛讬讜 住讚讜专讜转 讘讬诪讬 转谞讗讬诐 专讗砖讜谞讬诐 讻讚诪讜讻讞 砖诇讛讬 讻诇讬诐. 讗讘诇 砖转讛讗 诪砖谞讛 讝讜 讘讬诪讬 专讬状砖 讘砖诐 专"诪 讗讬谞讜 谞专讗讛 诇驻讬 砖专"诪 转诇诪讬讚讜 砖诇 专讬状砖 讛讬讛 讻诪"砖 驻"拽 讚注讬专讜讘讬谉 (讚祝 讬讙.) 讗诇讗 转诇诪讜讚讗 讛讜讗 讚诪住讬拽 诇讛 诇诪转谞讬':


砖诐 讗"诇 讗讘讬转专 讘谞讬. 谞"讘 讗诇讬讛讜 讗"诇 诇专"讗 讻讱 讗讜诪专 讛拽讘"讛 讗讘讬转专 讘谞讬 讜讻讜':


转讜住' 讚"讛 讗诪专 专"讬 讜讻讜' 讗讜 讚' 转讬讘讜转 爪专讬讻讬谉 砖专讟讜讟. 谞"讘 讜诇讬 谞专讗讛 讚讟注诪讗 讚砖诇砖 讗讬谉 讻讜转讘讬谉 讘诇讬 砖专讟讜讟 讛讬讬谞讜 讘讗讙专转 讚讜拽讗 讜诪砖讜诐 讚讗讬讻讗 诇诪讬讞砖 讘讬讛 砖讗讞专 砖拽专讗讛 讬讝专拽谞讛 讛讜讗 [讗讜] 讗讞专. 诇讗砖驻讛 (讻讚讗诪专讬谞谉 讚讻讜讜转讛 (讬讚讬诐 驻"讚) 谞诪爪讗 诇诪讞专 讝讛 驻讜专注 砖讟专讜 讜讻讜' 讜谞诪爪讗 砖"砖 诪讜讟诇 讘讗砖驻讛) 讜讻讬讜谉 讚讻转讬讘 讘讛 诇砖讜谉 诪拽专讗 讞诇讛 注诇讬讜 拽讚讜砖讛 诪砖讜状讛 讗爪专讜讻讛 砖专讟讜讟 讚诇讛讜讜讬 诇讬 讛讻讬专讗 讜诇讗 砖讚讬' 诇讬讛 讗讜 砖谞讜讬 讛诇砖讜谉 讚转讜 诇讬转讗 拽讚讜砖 诪砖讗状讻 讘转驻讬诇讬谉 诇讬讻讗 诇诪讬讞砖 诪讬讚讬 讚诪讬讚注 讬讚注讬 讚转驻讬诇讬谉 谞讬谞讛讜 讗注状讙 讚诇讗 诪砖专讟讟 讜诇讗 讗转讗 诇诪砖讚讬谞讛讜:


讚"讛 讝讘讜讘 讜讻讜' 讜转讛讬讬谞讛 爪专讜专讜转 注讚 讜讻讜'. 谞状讘 讗讬谉 诪讘讬讗讬谉 专讗讬讛 诪谉 讛诪诇讻讜转 砖讗讬谉 诪砖转诪砖讬谉 讘砖专讘讬讟讜 讜讻讬讜谉 砖砖诪砖 讘讜 讛讚讬讜讟 谞转讞诇诇 讜诇讗 讗讜专讞讬讬讛 诇讗砖转诪讜砖讬 讘讬讛:


讚"讛 砖诇砖 讜讻讜' 讘住讚专 注讜诇诐 讗诪专 讚讗讜转讜 讬讜诐 讚驻诇讙砖 讘讙讘注讛. 谞状讘 诇讗 诪爪讗转讬 讝讛 讘住"注 砖讘讬讚讬谞讜 讜讙诐 诇讗 讗讚注 讛诪讻讜讜谉 讘诇砖讜谉 讝讛 砖诇 转讜住' 讚讗讜转讜 讬讜诐 讚驻诇讙砖 讘讙讘注讛 注诇 讗讬讝讛 讬讜诐. 讜注诪状砖 讘住驻专讬 讗诐 诇讘讬谞讛 讘注讝"讛:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讗诪专 专"讬 讜讻讜' 讗诇 转砖诪讞 讗诇 讙讬诇 讘注诪讬诐. 讘注诪讬诐 讗诇 讙讬诇 讻爪"诇 讜讻谉 讛讜讗 讘讬专讜砖诇诪讬:


讘讗"讚 讚讗讬谉 诇砖专讟讟. 注讬' 住讜讟讛 讬讝 注"讘 转讜讚"讛 讻转讘讛:





讞讬讚讜砖讬 讞转"住

砖转讜拽 讘谞讬 砖转讜拽 讛讜讗讬诇 讜讬爪讗 讚讘专 讘讛讬转专 讬爪讗. 诇砖讜谉 讝讛 爪注"讙 诪讛 讗讬住讜专 讜讛讬转专 砖讬讬讱 讛讻讗 讛诇讗 诇讗 砖讗诇 诪诪谞讜 讗诇讗 诪"讟 讛讞诪讬专 诇讛爪专讬讱 讘驻"谞 讚诇讗 讛讜讛 住讬讬诪讜讛' 拽诪讬' 讚诇讗 转爪讟专讱 诇注讚讬诐 讜讗"讻 诪讗讬 砖讬讬讱 讛讜讗讬诇 讜讬爪讗 讘讛讬转专. 讜谞诇注"讚 注"驻 诪"砖 讻讘专 讻诪讛 驻注诪讬诐 讚诇砖讬讟转 专讘讬谞讜 讗讘讬讙讚专 讚讻砖讛讘注诇 诪注专注专 讛讜讛 讚讗讜专讬讬转讗 讗讱 讻讬讜谉 砖讻讘专 谞转拽讘诇 注讚讜转 讛砖诇讬讞 砖讜讘 讛"诇 讻转专讬 讜讚讜拽讗 讻砖爪专讬讱 诇讜诪专 讜讛讜讛 讚讘讜专讜 讘驻谞讬 讘' 讻诪注讬讚 讘讘"讚 讚诪讛讬诪谉 讻转专讬 讗讱 讗诐 讗讬谞讜 爪专讬讱 讻讙讜谉 讘讗"讬 讜讗讜诪专 诇专讜讞讗 讚诪讬诇转讗 诇讗 讛讬讛 诇谞讜 诇讛讗诪讬谞讜 讻转专讬 讗诇讗 讚转诇讬' 讘驻诇讜讙转讗 讚讗砖转诪讜讚注讬谞讛讜. 讜讛讻讗 谞讛讬 专' 讬砖诪注讗诇 住"诇 注讚讜转 讻讝讛 讗砖转诪讜讚注讬谞讛讜 诪讛谞讬 讜讛讻讬 拽讬讬"诇 讜诪砖讜"讛 讗"诇 砖诇讗 转讬讝拽拽 诇注讚讬诐 诪"诪 讛转诇诪讬讚讬诐 讚诇讗 住讬讬诪讜 拽诪讬讬讛讜 讜住讘专讬 砖专' 讬砖诪注讗诇 讛爪专讬讱 诪讚讬谞讗 讜诇讜 讬讛讬讛 砖讟注讛 专' 讬砖诪注讗诇 讘讚讬谞讜 注讻"驻 讛砖诇讬讞 谞转拽讘诇 讘转讜专转 注讚讜转 讙诪讜专 讜诪讬讚拽 讚讬讬拽 讜讛讜讛 讻转专讬 讜讗"讻 讟讜讘 诇砖转讜拽 讜诇讛谞讬讞 讘住讘专讗 讝讜 讜讬爪讗 讛讚讘专 讘讛讬转专 讙诪讜专 砖讛讬讛 谞讗诪谉 讻转专讬 讜拽"诇:


讘谞讬 讗讚诐 讛注讜诇讬诐 诪砖诐 诇讻讗谉 讜讻讜' 讬砖 诇讛诪砖讬讱 讻诇 讛注谞讬谉 注"讚 讚专讜砖 讘注讝讛"讬 讚讬砖 诇讜诪专 讛谞讬 转"讞 砖驻讬专 注讘讚讜 砖讗讬谞诐 讞住讬诐 注诇 讘谞讬讛诐 讜谞注砖讜 讗讻讝专讬 讻注讜专讘 讜讘注讜"讛 讻讘专 讛讙诇讜转 讜驻讬讝讜专 讘讬谉 讛讗讜诪讜转 讙讜专诐 讝讛 讜讝讛 讘讻诇诇 诪"砖 注诇 讗讜"讛 讜讬转谞讜 讗转 讛讬诇讚 讘讝讜谞讛 谞讛讬 拽讗讬 讘注爪诐 诪讛 砖砖讘讜 讘谞讬讛诐 讜诪讻专讜诐 诇讝讜谞讛 诪"诪 讙诐 讝讛 讘讻诇诇 砖讙讜专诪讬诐 驻讬讝讜专 讜注谞讬讜转 讜讗"讻 转"讞 砖驻讬专 注讘讚讬 讜讻' 讗讘讬转专 诇讗 砖驻讬专 注讘讬讚 讚诇讗 砖专讟讟 讚讛专讬 讻' 拽专讗 讻讚讻转讬' 诪诪砖 讜讘注讬 砖专讟讜讟. 讗讱 讬"诇 讻讜讜谞转讜 注诇 转"讞 讜讻' 讛驻住讜拽 讚拽讗讬 注诇 讗讜"讛 讻转讘 讛讜讗 诇爪讞讜转 注诇 转"讞 谞诪爪讗 专' 讗讘讬转专 讻讚讬谉 注讘讬讚 讚诇讗 砖专讟讜讟 砖讗讬谞讜 讗诇讗 爪讞讜转 讜诇驻"讝 讻讬讜谉 讚诇讗 砖专讟讟 注"讻 注"讚 爪讞讜转 讻' 讚注讘讚讬 砖诇讗 讻讚讬谉 讜讗讬讱 谞讬诪讗 讚诪砖讜诐 讛谞讬 诇讗 谞爪专讬讱 讘驻"谞 讛砖转讗 讜诪讛 砖诪讗 讬讞讝讜专 诇拽诇拽讜诇讜 讞讬讬砖讬' 讻"砖 讚谞讬讞讜砖 诇砖讬讞讝讜专 诇转讬拽讜谞讜:


讜讗诪专 讗讘讬讬 诇注讜诇诐 砖驻讬专 注讘讚讬 转"讞 讜专' 讗讘讬转专 拽专讗 讻讚讻转讬讘 讻转讘 讜讛讗 讚诇讗 砖专讟讟 讚诇讗 讬讚注 讛讗 讚专' 讬爪讞拽 讜砖讜讘 诪讬讬转讬 讛讻专讞 讚注"讻 讻讜讜谞转 专' 讗讘讬转专 讛讬讛 诇讞讝拽 讬讚讬 转"讞 讚住诇拽讬 讜谞讞转讬 讜诇讗 诇讛转专注诐 注诇讬讛诐 讚讛专讬 讗住讻讬诐 诪讗专讬' 注诇 讬讚讜 讜讻讜' 讜讛讜讗 讚讬诇"讚 讘诪讗讬 讗住讻讬诐 注诇 讬讚讜 讻讬讜谉 讚注诇 讝讘讜讘 诇讗 讛拽驻讬讚 谞诪爪讗 诇讗 谞驻拽讗 诪讬谞讬' 诪讝讘讜讘 诪讬讚讬 讜谞讬诪讗 讛讜讗 讛注讬拽讜专. 讗讱 讬"诇 讚讬讚讜注 讚讞讟讗 驻诇讙砖 讘讙讘注讛 砖谞驻诇讛 讘诪诇讞诪讛 讗诪专 讛拽讘"讛 注诇 讻讘讜讚讬 诇讗 诪讞讬转诐 讘驻住诇 诪讬讻讛 讜注诇 讻讘讜讚 讘砖专 讜讚诐 讘驻诇讙砖 讘讙讘注讛 诪讞讬转诐 注"讻 谞驻诇讜 注讬讬谉 驻讬专砖"讬 砖诐. 讛谞讛 讻讬 讻谉 讛讝诪讬谉 讛拽讘"讛 砖诇讬讞 驻讜专注谞讜转 讛讛讜讗 注"讬 讻讬讜爪讗 讘讛谉 讝讘讜讘 诪爪讗 讘拽注专讛 讜讗讬转 讘讬' 诪砖讜诐 讗讬住讜专 讜讛讬转专 讜砖讬拽讜抓 谞驻砖 讜诇讗 讛拽驻讬讚 注驻专"讞 讬讜"讚 讘讗讬住讜专 讝讘讜讘讬转 讘诪讗讻诇 讜讝讛 诇讗 讛拽驻讬讚 讜谞讬诪讗 讗讜 讘讗讜转讜 诪拽讜诐 讗讜 讘拽注专讛 讛拽驻讬讚 讜驻讙注 讘讛诐 讻讬讜爪讗 讘讛诐 讜诇讗 住"诇 谞讬诪讗 住讻谞转讗 讜讙诐 诇讗 驻砖讬注讜转讗 讜讛讬讬谞讜 讚讗住讻讬诐 诪专讬' 注"讬 讜讛砖转讗 讗讬 住"讚 讚讛转专注诐 注诇 讛转诇诪讬讚讬诐 砖注讜讝讘讬诐 讘谞讬讛诐 讗讬讱 诇讗 讛转专注诐 讬讜转专 注诇 讘谞讬 讗"讬 砖讬讜专讚讬诐 诇讘讘诇 讜讛讬讜爪讗 诇讞讜"诇 讻诪讬 砖讗讬谉 诇讜 讗诇讜讛 讜讗诪专 诇讗 诪讞讛 注诇 讻讘讜讚 砖诪讬诐 讜诪讞讛 注诇 讻讘讜讚 讘砖专 讜讚诐 砖注讜讝讘讬诐 讘谞讬讛诐 讘注谞讬讜转 讜讛专讬 讛讬讬谞讜 讛讱 砖讛住讻讬诐 诪讗专讬' 注诇 讬讚讜 讗注"讻 诇讗 讛转专注诐 讗诇讗 讗讚专讘讗 讞讬讝拽 讬讚诐 讘讻讱 讜砖驻讬专 讛讜专讛 讚讗"爪 诇讜诪专 讘驻"谞 讜讛"讛 讘谞讬 讗"讬 谞讞转讬 讛转诐 诇诇诪讜讚 转讜专讛 砖专讬 讗驻讬' 诪讗"讬 诇讞讜"诇 讜讗"砖:


讘' 讻讜转讘讬诐 讙' 讗讬谉 讻讜转讘讬诐. 讻' 转讜住' 诇爪讞讜转 砖专讬 讘诇讬 砖专讟讜讟. 诪讬讛讜 讘讬专讜砖诇诪讬 诪砖诪注 讗驻讬' 诇爪讞讜转 讗住讜专 讛拽砖讛 驻谞"讬 讚诇诪讗 讬专讜砖诇诪讬 诇讗讜 诪讟注诐 砖专讟讜讟 讗转讬 讗诇讗 诪讟注诐 讗讬谉 讻讜转讘讬诐 诪讙诇讜转 诪讙诇讜转 讜讝讛 讗驻讬' 注"讚 爪讞讜转 讗住讜专. 讜诇驻注"讚 讚讘讬专讜砖诇诪讬 转专讬 讗讜 转诇转 讜诪住讜驻拽 讗驻讬' 讘转专讬 诪讬诇讬谉 讜讗讬 住"讚 诪砖讜诐 讗讬住讜专 诇讻转讜讘 诪讙诇讛 讛"诇 诇诪讬驻砖讟 诪讘专讬讬转讗 诪住' 专"讛 讬"讞 注"讘 砖讻' 讘砖讟专讜转 讻讛"讙 诇讗诇 注诇讬讜谉 讜讛讜讗 转专讬 转讬讘讜转 诪驻住讜拽 诇讱 诇讱 讜注"讻 诇讗 讘讟诇讜讛讜 讗诇讗 诇诪讞专 驻讜专注 讞讜讘讜 讜砖"砖 诪讜讟诇 讘讗砖驻讛 讜转讬驻讜拽 诇讬' 讚讛讻转讬讘讛 讘讗讬住讜专 讗注"讻 转专讬 诪讬诇讬 砖专讬 讜诇讗 谞住转驻拽 讗诇讗 诪砖讜诐 砖专讟讜讟 讜讛谞讱 砖讟专讜转 讛讬讜 诪砖讜专讟讟:


讘诪转谞讬转讗 转谞讬 讙' 讻讜转讘讬谉 讜讻讜' 讛专诪讘"诐 讘讛' 住"转 驻住拽 讗讬谉 讻讜转讘讬诐 诪讙诇讜转 诪讙诇讜转 讗讘诇 讙' 转讬讘讜转 讻讜转讘讬诐. 讜驻' 讘谞讬 讬讜谞讛 住讬' 专驻"讙 讚住"诇 专' 讬爪讞拽 诇讗 驻诇讬讙 讗讘专讬讬转讗 讗诇讗 讘专讬讬转讗 诪讬讬专讬 诇注谞讬谉 讻转讬讘讛 诪讙诇讛 讙' 讻讜转讘讬诐 讚' 讗讬谉 讻讜转讘讬诐 讜专' 讬爪讞拽 诪讬讬专讬 诪砖专讟讜讟 讘' 讻讜转讘讬谉 讙' 讗讬谉 讻讜转讘讬谉. 讜讚专' 讗讘讬转专 诇讗 拽砖讬' 诪讘专讬讬转讗 砖讻' 诪讙诇讛 讻讬讜谉 砖讻转讘 诇砖诐 转讜讻讞讛 诇讗驻专讜砖讬 诪讗讬住讜专讗 诪讜转专 讗讱 诪"砖 讘诇讗 砖专讟讜讟 拽' 注诇讬讜 讜讚驻讞"讞. 讗诇讗 讚讬砖 诇讛拽砖讜转 注诇 讝讛 讗' 诪讗讬 拽诪讬讘注讬 诇讬' 诇讗讘讬讬 诇拽诪谉 住' 注"讗 讗讬 讻讜转讘讬诐 诪讙诇讛 诪讙诇讛 讛专讬 讬讚注 讛讱 讘专讬讬转讗 讜讚专' 讬爪讞拽 讜注"讻 讘专讬讬转讗 诪讗讬' 讻转讬讘转 诪讙诇讛 讗讬讬专讬. 讜注讜讚 讛专诪讘"诐 讘讛诇' 住"转 驻住拽 讻讜转讘讬' 讙' 讜诇讗 讘诇讗 砖专讟讜讟 讚讘专讬讬转讗 讚诇讗 讻专' 讬爪讞拽 讜诇讛谞"诇 讛讗 诇讗 驻诇讬讙讬. 诪讬讛讜 讘诇讗"讛 拽砖讛 讛讗 讗讘讬讬 住"驻 诪爪讜转 讞诇讬爪讛 诇讗 讘注讬 诇诪讻转讘 诇讗 讞驻爪转讬 诇拽讞转讛 讜讗"诇 诪砖讜诐 诪讙诇讛 诪讙诇讛 讜讻讚驻讬' 诪讙"讗 住讬' 诇"讘 住拽"讝 讝"讗 讚诇专诪讘"诐 讻讜转讘讬诐 讙' 转讬讘讜转 诪讙诇讛 诪讙诇讛 讜注"讻 诪砖讜诐 砖专讟讜讟 讛讜讗 讗讘讬讬 住"诇 讻专' 讬爪讞拽 讘' 讗讬谉 讻讜转讘讬谉 讜讗讬讱 驻住拽 专诪讘"诐 讘' 讻讜转讘讬谉 讘诇讗 砖专讟讜讟 讜注讜讚 专诪讘"诐 住讜转专 注爪诪讜 讚讘讛诇' 讬讘讜诐 驻住拽 讙' 讗讬谉 讻讜转讘讬谉 讘诇讗 砖专讟讜讟 讻诪"砖 讛"讛 讜讻"诪 讜诇讞"诪 讘讛诇' 讬讘讜诐 注"砖. 讜讛谞诇注"讚 讘讜讚讗讬 讞讬讜讘 诇讬讬砖讘 讚讘专讬 专' 讬爪讞拽 注诐 讛讘专讬讬转讗 讜讬"诇 讻诪"砖 讘谞讬 讬讜谞讛 讛讘专讬讬转讗 诇注谞讬谉 诪讙讬诇讛 讜诇讗 诇注谞讬谉 砖专讟讜讟 讗讱 讗讬 讛诇讻讛 讻讜转讘讬诐 诪讙诇讛 诇转讬谞讜拽 爪专讬讱 诇讬讬砖讘 讘专讬讬转讗 讘讗讜驻谉 讗讞专 讜讗讜诪专 讘' 讻讜转讘讬谉 讘诇讗 砖专讟讜讟 讗驻讬' 注谞讬谉 砖诇讜诐 讻讙讜谉 诇讗 转讙谞讜讘 诇讗 转专爪讞 讗讘诇 讙' 讜讛讜讗 注谞讬谉 砖诇诐 讻讙讜谉 诇讗 讞驻爪转讬 诇拽讞转讛 讗讬谉 讻讜转讘讬谉 讘诇讗 砖专讟讜讟 讜讘讛讗 诪讬讬专讬 专' 讬爪讞拽 讗讱 讘专讬讬转讗 诪讬讬专讬 讙' 砖讗讬谞讜 注谞讬谉 讻讙讜谉 讗转 讛砖诪讬诐 讜讗转 讻讜转讘讬诐 讚' 讗驻讬' 讗讬谞讜 注谞讬谉 讗讬谉 讻讜转讘讬诐 讻讙讜谉 讗转讜 诇讜讟 讜讗讘专诐 讘谉 砖讛诐 讚' 转讬讘讜转 砖讗讬谉 诇讛诐 诪砖诪注讜转 诪"诪 讗讬谉 讻讜转讘讬诐. 讜讗讘讬讬 讘讙讟讬谉 住' 注"讗 拽讗 讘注讬 讗讬 讻讜转讘讬诐 诪讙诇讛 诇讛转诇诪讚 诇讗 讛讜"诪 诇诪讬驻砖讟 诪讘专讬讬转讗 讜专' 讬爪讞拽 讚讛专讬 讬"诇 讛驻讬' 讻谞"诇. 讜诇诪住拽谞讗 讚讗讬谉 讻讜转讘讬谉 诪讙诇讛 讬砖 诇驻专砖 讻讘谞讬 讬讜谞讛 讛谞"诇 讜诪砖讜"讛 讛转讬专 讛专诪讘"诐 诇讻转讜讘 诪讙诇讛 诪讙诇讛 讙' 转讬讘讜转. 讜诪"诪 讛住讘专讗 讛谞"诇 讙"讻 讗诪转 注"讻 诇讗 讛讞诪讬专 讗讘讬讬 住"驻 诪爪讜转 讞诇讬爪讛 讗诇讗 讘讙' 转讬讘讜转 诇讗 讞驻爪转讬 诇拽讞转讛 讜讻谉 驻住拽 专诪讘"诐 讘讛诇' 讞诇讬爪讛 讜讘讛诇' 住"转 诪讬讬专讬 诪住转诐 讙' 转讬讘讜转 砖讗讬谞诐 注谞讬谉 砖诇诐 讜住诪讱 注爪诪讜 注诪"砖 讘讛诇' 讬讘讜诐:


讙讬诇讜讬 注专讬讜转 驻讬专砖"讬 讻砖讛讙讬注 讝诪谉 讟讘讬诇讛. 讜砖驻讬讻转 讚诪讬诐 驻讬专砖"讬 讻讬 讛讻讗 驻讬' 驻诇讙砖 讘讙讘注讛 讛讜讛 砖驻讬讻转 讚诪讬诐 讜诪讚诇讗 驻讬' 讻谉 讙诐 讘讙诇讜讬 注专讬讜转 讻讬 讛讻讗 讘驻诇讙砖 讘讙讘注讛 爪"诇 讚住"诇 驻诇讙砖 讘诇讗 拽讬讚讜砖讬谉 讜诇讗 讛讜讛 讙讬诇讜讬 注专讬讜转 讜住讜转专 注爪诪讜 诇诪"砖 住"驻 讞讬讬 砖专讛 谞砖讬诐 讘讻转讜讘讛 驻诇讙砖 讘诇讗 讻转讜讘讛 讜诪砖诪注 转专讜讜讬讬讛讜 讘拽讚讜砖讬谉 讜专诪讘"谉 讛砖讬讙 注诇讬讜 砖诐 注"砖 讜爪"注:





驻谞讬 讬讛讜砖注

讙诪专讗 讚讗讬 讗转讬 讘注诇 讜诪注专注专 诇讗 诪砖讙讞讬谞谉 讘讬讛. 讜讻转讘 讛专砖讘"讗 讝"诇 讘讞讚讜砖讬讜 讚诪讻讗谉 诪讜讻讞 诇讛讚讬讗 讚讗祝 砖讛讘注诇 讟讜注谉 讘专讬 砖讛讜讗 诪讝讜讬讬祝 讗驻"讛 诇讗 诪砖讙讞讬谞谉 讘讬讛 讻讬讜谉 砖讗诪专 讛砖诇讬讞 讘驻谞讬 谞讻转讘 讜讘驻谞讬 谞讞转诐 讜诇驻"讝 讜讚讗讬 拽砖讬讗 讟讜讘讗 注诇 砖讬讟转 讛住讜讘专讬诐 讚讻诇 讛讬讻讗 讚讗讬讻讗 讟注谞转 讘专讬 讘诪讝讜讬讬祝 诇讗 讗诪专讬谞谉 拽讬讜诐 砖讟专讜转 诪讚专讘谞谉 讛讜讗 讗诇讗 诪讚讗讜专讬讬转讗 谞诪讬 爪专讬讱 拽讬讜诐 讜讛讜讗 砖讬讟转 专' 讗讘讬讙讚讜专 讻讛谉 讘讛讙讛讜转 诪专讚讻讬 讚拽讬讚讜砖讬谉 讛讜讘讗 讘诪讛专讬"拽 砖讜专砖 注"讚 讜讛砖"讱 讞"诪 住讬' 诪"讜 讜讛讘讬转 砖诪讜讗诇 讗"注 住讬诪谉 拽诪"讗 讜拽诪"讘 讜讻转讘 砖讛讜讗 砖讬讟转 专讜讘 讛驻讜住拽讬诐 讜讗"讻 讗诪讗讬 诇讗 诪砖讙讞讬谞谉 讛讻讗 讘注专注讜专 讛讘注诇 讗讬 诪砖讜诐 讚讛砖诇讬讞 讗诪专 讘驻谞讬 谞讻转讘 讛讗 诇注讬诇 讗诪专讬谞谉 诇讛讚讬讗 讚讛讗 讚诪讛讬诪谉 讛砖诇讬讞 讻讘讬 转专讬 讛讬讬谞讜 诪砖讜诐 讚诪讚讗讜专讬讬转讗 讗"爪 拽讬讜诐 讜专讘谞谉 讛讜讗 讚讗爪专讜讱 讜诪砖讜诐 注讙讜谞讗 讛拽讬诇讜 诪砖讗"讻 讛讬讻讗 讚爪专讬讱 拽讬讜诐 诪讚讗讜专讬讬转讗 诇讗 砖讬讬讱 诇讛讗诪讬谞讜 讻讘讬 转专讬 诪讬讛讜 诪爪讬谞谉 诇诪讬诪专 讚讛讗 讚拽讗诪专 诇注讬诇 讚讛讬讬谞讜 诪砖讜诐 讚讛讗诪讬谞讜讛讜 专讘谞谉 讘讚专讘谞谉 讚讜拽讗 讛讬讬谞讜 诪拽诪讬 讚讛讜讬 住"讚 讟注诪讗 讚诪注讬拽专讗 诪讬讚拽 讚讬讬拽 讜讛讜讬 住讘专 讚诇讗 讛讬诪谞讜讛讜 诇砖诇讬讞 讗诇讗 讘诪拽讜诐 砖讗讬谉 注讜专专讬诐 讜讛讬讬谞讜 讚拽砖讬讗 诇讬讛 讛讗讬 拽讜诇讗 讞讜诪专讗 讛讬讗 讗讘诇 诇讘转专 讚诪住讬拽 讟注诪讗 讚诪讬讚拽 讚讬讬拽 讗驻砖专 讚讗驻讬诇讜 讘讚讗讬讻讗 注讜专专讬诐 讚爪专讬讱 拽讬讜诐 诪讚讗讜专讬讬转讗 讗驻"讛 专讗讜 讞讻诪讬诐 诇讛讗诪讬谉 诇砖诇讬讞 诇讘讚 讛讬讻讗 讚诪讬讚拽 讚讬讬拽 讜讛讬讬谞讜 诪砖讜诐 转拽谞转 注讙讜谞讜转 住诪讻讜 讗住讘专讗 讝讜 讗祝 讘诪拽讜诐 讗讬住讜专 讚讗讜专讬讬转讗 讻讚讗砖讻讞谉 讙讘讬 注"讗 讘注讙讜谞讗 砖诪转 讘注诇讛 讜讻诪"砖 讛转讜住驻讜转 砖诐 讘讬讘诪讜转 讜注讜讬"诇 讚诇驻诪"砖 诇注讬诇 讗"砖 讟驻讬 讚讛讗 讚拽讗诪专 讚讗讬 讗转讬 讘注诇 讜诪注专注专 诇讗 讗讬讬专讬 讻诇诇 诇注谞讬谉 砖讬讟注讜谉 诪讝讜讬祝 讚讛讜讗 诪讬诇转讗 讚诇讗 砖讻讬讞讗 讗诇讗 砖讬讟注讜谉 砖谞转谞讜 诇讬讚讜 注诇 转谞讗讬 讜诇讗 谞转拽讬讬诐 讗讜 砖诇讗 讛讙讬注 诇讬讚讜 讘转讜专转 砖诇讬讞讜转 讗诇讗 砖谞驻诇 讜诪爪讗讜 讗注"讙 讚讘讻讛"讙 讘诪拽讜讬讬诐 诇讗 诪讛讬诪谉 讻诪"砖 诇注讬诇 诪"诪 讬讛讗 谞讗诪谉 讘诪讙讜 讚诪讝讜讬讬祝 讗讘诇 讻讬讜谉 砖讗诪专 讛砖诇讬讞 讘驻"谞 转讜 诇讗 诪讛讬诪谉 讘砖讜诐 注谞讬谉 讚讛讜"诇 讻诪讜 诪讬讙讜 讘诪拽讜诐 注"讗 讚诇讗 讗诪专讬谞谉 讻诇 讝讛 讻转讘转讬 诇讬讬砖讘 砖讬讟转 专' 讗讘讬讙讚讜专 讻讛谉 讜讛讘"砖 讻转讘 诇讬讬砖讘 讘讚专讱 讗讞专 讜诇拽诪谉 讘注讝"讛 讙讘讬 注专注讜专 讚讘注诇 讚祝 讟' 谞讘讗专 注讜讚 讘讝讛 讚讻诇 讛驻讜住拽讬诐 诇讗 住"诇 讻专' 讗讘讬讙讚讜专 讻讛谉 讗诇讗 讘讻诇 注谞讬谉 讗"爪 拽讬讜诐 诪讚讗讜专讬讬转讗 讗祝 讘讟讜注谉 诪讝讜讬讬祝 讜讗"讻 讗"砖 讚诇讗 诪讛讬诪谉 讛讘注诇 讚讛讬诪谞讜讛讜 专讘谞谉 诇砖诇讬讞 讘讚专讘谞谉 诪砖讜诐 讚诪讬讚拽 讚讬讬拽:


讙诪专讗 讗诪专 诇讜 专' 讜讛诇讗 讻驻专 住讬住讗讬 讻讜' 讜转谞谉 专' 诪讗讬专 讗讜诪专 注讻讜 讻讗专抓 讬砖专讗诇. 谞专讗讛 讚讛讗讬 讜转谞谉 专' 诪讗讬专 讗讜诪专 诇讗讜 诪讚讘专讬 专' 讗讬诇注讗讬 讛诐 砖讗诪专 诇驻谞讬 专' 讬砖诪注讗诇 讚讛讗 专' 诪讗讬专 转诇诪讬讚讜 砖诇 专' 讬砖诪注讗诇 讛讜讬 讻讚讗讬转讗 讘驻"拽 讚注专讜讘讬谉 讗诇讗 讚讛讻讗 住转诪讗 讚转诇诪讜讚讗 讗驻住讬拽 讘讚讘专讬 专' 讗讬诇注讗讬 诇驻专砖 讚讘专讬讜 讚讛讗 讚诪转诪讛 专' 讗讬诇注讗讬 讗专' 讬砖诪注讗诇 讛讬讬谞讜 诪砖讜诐 讚讗驻讬' 专讘谞谉 讚驻诇讬讙讬 讗专' 诪讗讬专 诇讗 诪爪讬谞讜 讗诇讗 讘注讻讜 讜讻谉 讛讜讗 诇讛讚讬讗 讘转讜住驻转讗 讚讙讬讟讬谉:


砖诐 讗"专 讬讜住祝 诪讗谉 诇讬诪讗 诇谉 讚专' 讗讘讬转专 讘专 住诪讻讗 讛讜讗 讜注讜讚 讛讗 讗讬讛讜 讚砖诇讞 讜讻讜' 讜讻转讘 讘诇讗 砖讬专讟讜讟 讜讻讜'. 讜讬砖 诇讚拽讚拽 讚诪讗讬 住诇拽讗 讚注转讬讛 讚专讘 讬讜住祝 诪砖讜诐 讚讻转讘 讛讗讬 拽专讗 讘诇讗 砖讬专讟讜讟 讗讬谉 诇住诪讜讱 注诇 讛讜专讗转讜 讘砖讜诐 讚讘专 讜注讜讚 拽砖讛 讬讜转专 讘讛讗 讚拽讗诪专 诇讬讛 讗讘讬讬 讘住诪讜讱 讗讟讜 讻诇 诪讗谉 讚诇讗 讬讚注 讛讗 讚专' 讬爪讞拽 诇讗讜 讙讘专讗 专讘讛 讛讜讗 讻讜' 讜诪"砖 讚谞拽讟 讛讗 讚专' 讬爪讞拽 讛讗 讘专讬讬转讗 谞诪讬 诇讗 讬讚注 讚讛讗 讗讬讛讜 讻转讘 讛专讘讛 转讬讘讜转 讜诪转谞讬转讗 拽转谞讬 讚讗讬谉 讻讜转讘讬谉 讜讗注"讙 讚诪爪讬谞谉 讻诪讛 驻注诪讬诐 砖诇讗 讛讬讜 讘拽讬讗讬诐 讘讘专讬讬转讜转 诪"诪 诪"砖 讚谞拽讟 讚专"讬 讟驻讬 诪讘专讬讬转讗. 讜讛谞诇注"讚 诪砖讜诐 讚讘诇讗"讛 讬砖 诇讚拽讚拽 诪注讬拽专讗 诪讗讬 拽砖讬讗 诇讬讛 诇专讘 讬讜住祝 诪讗谉 诇讬诪讗 讚专"讗 讘专 住诪讻讗 讛讜讗 讛讗 讟注诪讗 拽讗诪专 讻讬讜谉 讚讗讬讻讗 专讘讬' 讚住诇拽讬 讜谞讞转讬 讗注"讻 诪砖讜诐 讚拽砖讬讗 诇讬讛 拽讜砖讬讗 讚专' 讬专诪讬讛 讚诇注讬诇 讚讛讗 诪转谞讬' 拽转谞讬 讚诇讗 驻诇讬讙讬 讗诇讗 讘注讻讜 讚诪拽专讘讗 讗讘诇 讘讘诇 讚诪专讞拽讗 讟驻讬 爪专讬讱 诇讜诪专 讘诪讘讬讗 诪砖诐 诇讗"讬 讜注"讻 讛讬讬谞讜 诪砖讜诐 讚讗注"讙 讚住诇拽讬 讜谞讞转讬 讞砖讬讘 讗讬谉 诪爪讜讬讬谉 诇拽讬讬诪讜 讚讘讙专住讬讬讛讜 讟专讬讚讬 讗诇讗 讚讗讬讻讗 诇诪讬讚讞讬 砖诪讗 讘讬诪讬 讞讻诪讬 讛诪砖谞讛 诇讗 讛讜讬 砖讻讬讞 讚住诇拽讬 讜谞讞转讬 讚讗注"讙 砖讙诐 讘讬诪讬讛诐 讛讬讜 讬砖讬讘讜转 拽讘讜注讜转 讘讘讘诇 讜讘讗"讬 讻诪"砖 讗驻"讛 诇讗 砖讻讬讞 讚住诇拽讬 讜谞讞转讬 诪砖讜诐 讚诇讗讜 砖驻讬专 注讘讚讬 诇注讙谉 谞砖讜转讬讛诐 讜讻驻砖讟讗 讚诪讬诪专讗 讚专' 讗讘讬转专 讚讘谞讬 讗讚诐 讛注讜诇讬诐 诪砖诐 诇讻讗谉 拽讬讬诪讜 讘谞驻砖诐 讜讬转谞讜 讗转 讛讬诇讚 讘讝讜谞讛 讜诇驻专砖"讬 讜转讜住驻讜转 诪砖诪注 讘驻砖讬讟讜转 讚诇讗讜 砖驻讬专 注讘讚讬 诪讚讚专讬砖 注诇讬讬讛讜 讛讗讬 拽专讗 讚讗讬讬专讬 讘讙谞讜转 讗诇讗 讚讘讬诪讬 专' 讗讘讬转专 注讘专讬 专讘谞谉 讗讛讗 诪诇转讗 讜住诇拽讬 讜谞讞转讬 讜诪砖"讛 讗驻砖专 讚砖驻讬专 拽讗诪专 专' 讗讘讬转专 讚注讻砖讬讜 讚砖讻讬讞讬 讗"爪 诇讜诪专 讘驻"谞 讗讘诇 诪讚拽讗诪专 专' 讬讜住祝 讚讞讝讬 诇讬讛 诇专' 讗讘讬转专 讚讻转讘 讛讗讬 拽专讗 讘诇讗 砖讬专讟讜讟 讗"讻 诪砖诪注 诇讬讛 讚诪诇转讗 讚驻砖讬讟讗 讛讬讗 讚诇讗 讟注讬 讘讛讻讬 诇讻转讜讘 驻住讜拽 砖诇诐 讘诇讗 砖讬专讟讜讟 讗注"讻 讚诇讗讜 诇讚专砖讗 讙诪讜专讛 讻转讘讬' 讗诇讗 讗讚专讘讗 专' 讗讘讬转专 拽讗诪专 讚讘谞讬 讗讚诐 讛注讜诇讬诐 诪砖诐 诇讻讗谉 砖驻讬专 注讘讚讬 砖讗讬谞谉 讞砖讬诐 注诇 讘谞讬讛诐 讜讘谞讜转讬讛诐 讜讻讚诪爪讬谞讜 讘讚专讘 讗讚讗 讘专 诪转谞讗 讘驻' 注讜砖讬谉 驻住讬谉 讚拽讗诪专讛 诇讬讛 讗讬转转讗 讬谞讜拽讗 诪讗讬 讗讬注讘讚 诇讛讜 讜讗诪专 诇讛 诪讬 砖诇讬诪讜 拽讜专诪讬 讘讗讙诪讗 讜讗"讻 讬"诇 讚专' 讗讘讬转专 谞诪讬 讘砖讘讞谉 诪讚讘专 讗诇讗 讛讗 讚诪讬讬转讬 拽专讗 讚讜讬转谞讜 讗转 讛讬诇讚 讘讝讜谞讛 讛讬讬谞讜 诇爪讞讜转 讛诇' 讘注诇诪讗 讜诇讗 诇讚专砖讗 讚讛转诐 诇讙谞讜转 讜讛讻讗 诇砖讘讞 讜讻讚诪爪讬谞谉 讝讛 讛诇' 讙讜驻讗 诇讛讬驻讜讱 讘驻' 讗注驻"讬 讚讗诪专 专讘讗 诇讘专讬' 讝讜讙转讱 谞讝讻专转 讚讗讬谉 诇讜 诇讞讜砖 诇注讬讙讜谉 讗砖转讜 讻砖讛讜诇讱 诇诇诪讜讚 讻讚讗讬转讗 砖诐 诇讛讚讬讗 讜诪讛讬专讜砖诇诪讬 砖讛讘讬讗讜 转讜住' 讻讗谉 谞诪讬 诪砖诪注 讚讛讬讬谞讜 诇砖讘讞. 讜讗"讻 讚诇砖讘讞 讛讜讗 讜讚讗讬 讘讬诪讬 讞讻诪讬 讛诪砖谞讛 谞诪讬 讛讬讜 注讜砖讬谉 讻谉 讚讛讜讬 砖讻讬讞讬 谞诪讬 诪转讬讘转讗 讛讻讗 讜讛转诐 讻诪"砖 诇注讬诇 讚讛转诐 砖讘讟 讜讛讻讗 诪讞讜拽拽 讜讗驻"讛 诪砖诪注 讚诪讘讘诇 诇讗专抓 讬砖专讗诇 讚爪专讬讱 诪讚诇讗 驻诇讬讙讬 讗诇讗 讘诪讘讬讗 诪注讻讜 讜注"讻 讛讬讬谞讜 诪砖讜诐 讚讛谞讬 讚住诇拽讬 讜谞讞转讬 讘讙专住讬讬讛讜 讟专讬讚讬 讜讗"讻 拽砖讬讗 诇专' 讗讘讬转专 诪诪"谞 讜注"讝 砖谞讬 诇讬讛 讗讘讬讬 讚诇注讜诇诐 专' 讗讘讬转专 拽讗诪专 讚诇讗讜 砖驻讬专 注讘讚讬 讜讗"讻 诇讗 拽砖讬讗 诪转谞讬' 讚讘讬诪讬讛诐 诇讗 住诇拽讬 讜谞讞转讬 讜诪讛"讟 讜讛讗 讚讻转讘 讘诇讗 砖讬专讟讜讟 讛讬讬谞讜 诪砖讜诐 讚讗祝 讚诪讚诪讬 诇讛讜 诇讛讗讬 拽专讗 讚讜讬转谞讜 讗转 讛讬诇讚 讘讝讜谞讛 诪"诪 诇讗讜 讚专砖讗 讙诪讜专讛 讛讜讗 讚讝讜谞讛 讚拽专讗 讛讬讬谞讜 讝讜谞讛 诪诪砖 讜讛讻讗 讘讬谉 诇驻专砖"讬 讜讘讬谉 诇驻讬' 转讜住' 讗讬谉 讝讛 注谞讬谉 诇讝讜谞讛 诪诪砖 讗诇讗 讚专讱 讚讜讙诪讗 讜爪讞讜转 讛诇' 讜讻"砖 住讬驻讗 讚拽专讗 讚讛讬诇讚讛 诪讻专讜 讘讬讬谉 谞诪讬 讚专讱 讚讜讙诪讗 讘注诇诪讗 讚讗诐 谞驻专砖 砖转讬讬转 讛讬讬谉 讗讚讘专讬 转讜专讛 砖谞诪砖诇 诇讬讬谉 讗"讻 讗讬谉 讝讛 讙谞讜转 讗诇讗 砖讘讞 讜拽专讗 诇讙谞讜转 讗讬讬专讬 讜专' 讗讘讬转专 谞诪讬 讘讙谞讜转谉 诪讚讘专 讜诇讚讬讚讬讛 爪"诇 讚住讬驻讗 讚拽专讗 诇爪讞讜转 讛诇' 讛讜讗 讜讗"讻 讘驻砖讟讗 讚拽专讗 诇讗 讻转讘 讗诇讗 砖诇砖 转讬讘讜转 讛专讗砖讜谞讬诐 讚讛讬讬谞讜 讜讬转谞讜 讗转 讛讬诇讚 讜讘讝讛 住讜讘专 讻讘专讬讬转讗 讚砖诇砖 讻讜转讘讬谉 讜讗"讻 讗"砖 讛讗 讚拽讗诪专 讗讟讜 诪讗谉 讚诇讗 讬讚注 讛讗 讚专' 讬爪讞拽 讻谉 谞专讗讛 诇讬 讜讗祝 砖讛讜讗 拽爪转 讚专讱 讚专砖 诇讗 诪谞注转讬 诇驻专砖 讻谉 砖讛讜讗 注谞讬谉 拽专讜讘 诇驻砖讜讟讜 讜讚讜"拽 讜注讬' 诪讛 砖讗讻转讜讘 讘住诪讜讱 讘砖诐 讛讙讗讜谉 诪讜讛专"专 谞驻转诇讬:


转讜住驻讜转 讘讚"讛 讗"专 讬爪讞拽 讻讜' 诪讬讛讜 讘讬专讜砖诇诪讬 讜讻讜' 讚拽讗诪专 讛转诐 诪讛讜 诇讻转讜讘 转专转讬 转诇转 诪讬诇讬 诪谉 驻住讜拽讗 注讻"诇. 讜诇讻讗讜专讛 讬砖 诇讚拽讚拽 讚诪谞讗 诇讛讜 讚讘讬专讜砖诇诪讬 讗讬讬专讬 诇注谞讬谉 砖讬专讟讜讟 砖诇讗 谞讝讻专 砖诐 讘讬专讜砖诇诪讬 讻诇诇 讗讬 讗讬讬专讬 讘砖专讟讜讟 讜讗"讻 讬"诇 讚讛讗 讚诪讬讘注讬讗 诇讛讜 讛讬讬谞讜 诪砖讜诐 讚讗住讜专 诇讻转讜讘 砖讜诐 驻住讜拽 诪谉 讛转讜专讛 讗诇讗 住驻专 砖诇诐 讻讚讗诪专讬谞谉 诇拽诪谉 驻' 讛谞讝拽讬谉 讗讬谉 讻讜转讘讬谉 诪讙讬诇讛 诇转讬谞讜拽 诇讛转诇诪讚 讘讜 讜驻专砖转 住讜讟讛 砖讘诪拽讚砖 诇讗 讛讬讛 讻讜转讘讬谉 讗诇讗 讘专"转 讗"讻 诪砖诪注 讚讗驻讬' 讘砖讬专讟讜讟 讗住讜专 诇讻转讜讘 驻住讜拽 诪谉 讛转讜专讛 讜讗注"讙 讚讘讬诪讬 讗诪讜专讗讬诐 讛讜转专 讛讚讘专 讛讬讬谞讜 诪砖讜诐 注转 诇注砖讜转 诇讛' 讛驻专讜 转讜专转讱 讜讛讟注诐 砖讘讬诪讬讛诐 谞转专讘讛 讛砖讻讞讛 讜讛转讬专讜 诇讻转讜讘 讻诇 讚讘专 砖讛讜讗 诇爪讜专讱 诇讬诪讜讚 讗讜 讛讜专讗讛 诪砖讗"讻 讛谞讛讜 讚诪讬讬转讬 讘讬专讜砖诇诪讬 诇讗 讛讬讜 讻讬 讗诐 讗讙专转 砖诇讜诪讬诐 讘注诇诪讗 讬"诇 讚诪砖"讛 讛讬讜 谞讝讛专讬谉 诇讻转讜讘 住讬专讜讙讬谉 讜讗驻讬诇讜 讘住驻专讬 转驻诇讜转 诪爪讬谞讜 驻诇讜讙转讗 讘讛诇讻讜转 砖讘转 讗讬 谞讬转谉 诇讻转讜讘 讜诇讛爪讬诇谉 诪驻谞讬 讛讚诇讬拽讛 讜讗祝 诇诪讗谉 讚砖专讬 讛讬讬谞讜 诪砖讜诐 讚讘讛谞讛讜 谞诪讬 砖讬讬讱 注转 诇注砖讜转 诪讛"讟 讙讜驻讗 砖谞转专讘讛 讛砖讻讞讛 讜诇讗讜 讻"注 讙诪讬专讬 诇讛转驻诇诇 砖诇讗 诪谉 讛讻转讘 诪砖讗"讻 讘讚讘专 砖讛讜讗 砖诇讗 诇爪讜专讱 诇讗 讬讚注转讬 诪讗讬 驻砖讬讟讗 诇讛讜 诇转讜住驻讜转 诇讛转讬专 讚讛讗 讘讛讚讬讗 讗诪专讬谞谉 讻讜转讘讬 讘专讻讜转 讻砖讜专驻讬 转讜专讛 讜讛讬讬谞讜 诪讛"讟 讚诇讗 谞讬转谞讜 诇讛爪讬诇 诪驻谞讬 讛讚诇讬拽讛 讻讬讜谉 砖诇讗 谞讬转谞讜 诇讻转讜讘 诪注讬拽专讗 讜讗"诇 讚诇讗 讗住讜专 讗诇讗 讘讻转讘 讗砖讜专讬转 讜讛讻讗 讗讬讬专讬 讘讻转讘 讗讞专 讚讗"讻 砖讬专讟讜讟 谞诪讬 诇讗 爪专讬讱 讜讗驻砖专 讚讻诪讜 砖讛转讬专讜 诇讻转讜讘 讘诇讗 砖讬专讟讜讟 讻讬讜谉 砖讛讜讗 讻讜转讘 专拽 诇爪讞讜转 讛诇' 讛"讛 砖讗讬谉 讝讛 讘讻诇诇 讗讬住讜专 讚讗讬谉 讻讜转讘讬谉 诪讙讬诇讛 讻讜'. 讜诇驻"讝 讗讜转谉 砖讻讜转讘讬谉 讘讝诪谞讬谞讜 讗讬讝讛 驻住讜拽讬诐 注诇 拽诇祝 拽讟谉 讻讙讜谉 砖讜讬转讬 讛' 诇谞讙讚讬 转诪讬讚 讜驻住讜拽 讗砖 转讜拽讚 讜诪讝诪讜专 讗诇拽讬诐 讬讞谞谞讜 讻爪讬讜专 诪谞讜专讛 诇讗 讬讚注转讬 专诪讝 诇讚讘专 讜拽专讜讘 讛讚讘专 诇讗讬住讜专 讬讜转专 诪诇讛讬转专 砖讛谉 讘讻诇诇 讻讜转讘讬 讘专讻讜转 讻讜' 讜注讘讬专讛 讙讜专专转 注讘讬专讛 砖讻讜转讘讬谉 讻诪讛 驻注诪讬诐 讘诇讗 砖讬专讟讜讟 讜爪"注 讗诐 讬砖 诇拽讬讬诐 讛诪谞讛讙 讗祝 讘砖讬专讟讜讟 讚讛讗 讗讬讻讗 讗讬住讜专讗 讚讗讬谉 讻讜转讘讬谉 诪讙讬诇讛 讻讬讜谉 讚诇讗 砖讬讬讱 讟注诪讗 讚砖讻讞讛 讘讻讛"讙 讜讗"讻 讗讬谉 诇讛转讬专 讘讝诪谞讬谞讜 讬讜转专 诪讝诪谉 讞讻诪讬 讛诪砖谞讛 砖讗住专讜 注"讬 砖讻讜转讘讬谉 讻诪讛 讗讝讻专讜转 讜诇讗 谞讬转谞讜 诇讛爪讬诇 诪驻谞讬 讛讚诇讬拽讛 讜讗诐 讛转讬专讜 诇讻转讜讘 拽诪讬注讬谉 讛讬讬谞讜 诪砖讜诐 住讻谞讜转 谞驻砖讜转 注"讻 爪"注. 讗讞"讝 注讬讬谞转讬 讘讟"讝 讬"讚 住讬' 专驻"讙 砖讻转讘 讙"讻 注谞讬谉 讻讝讛 讜诪砖诪注 讚讗住讜专 讜注讚讬讬谉 爪"注:


砖诐 讘讙诪专讗 讜注讜讚 讛讗 专' 讗讘讬转专 讚讗住讻讬诐 诪专讬' 注诇 讬讚讬讛 讚讻转讬讘 讜转讝谞讛 讻讜'  砖诪注转讬 讘砖诐 讛讙讗讜谉 诪讜讛专"专 谞驻转诇讬 讻"抓 讝爪"诇 讗讘"讚 讚拽"拽 诇讜讘诇讬谉 讚诪讚诪爪讬谞讜 讚讛住讻讬诐 讛拽讘"讛 诇讚讘专讬 专' 讗讘讬转专 砖讬砖 诇讚专讜砖 诇砖讜谉 讜转讝谞讛 诪注谞讬谉 诪讝讜谞讜转 讻驻讬' 讛转讜住' 讗注"讙 讚驻砖讟讗 讚拽专讗 诪砖诪注 注谞讬谉 讝谞讜转 讗"讻 砖驻讬专 诪爪讬谞谉 诇驻专砖  谞诪讬 讚专砖讗 讚讜讬转谞讜 讗转 讛讬诇讚 讘讝讜谞讛 讚专' 讗讘讬转专 讛讬讬谞讜 诪注谞讬谉 诪讝讜谞讜转 讜讻诪"砖 讛转讜住驻讜转 讜驻砖讟讬讛 讚拽专讗 诪讬讛讜 讝讜谞讛 诪诪砖 讜讗"讻 讻转讘讜 诇爪讞讜转 讛诇' 讜诪砖"讛 讻转讘 讘诇讗 砖讬专讟讜讟 注讻"诇 讚讘专讬 驻讬 讞讻诐 讞谉:


砖诐 专' 讗讘讬转专 讗诪专 讝讘讜讘 诪爪讗 诇讛 专' 讬讜谞转谉 讗诪专 谞讬诪讗 诪爪讗 诇讛. 谞诇注"讚 诪砖讜诐 讚驻砖讟讗 讚拽专讗 讗转讗 诇讗砖诪注讬谞谉 砖诇讗 讬讟讬诇 讗讚诐 讗讬诪讛 讬转讬专讛 注诇 讗砖转讜 讜讗"讻 讝讛 砖讛拽驻讬讚 诇驻讬 驻砖讟讗 讚拽专讗 讛讬讬谞讜 诪砖讜诐 砖诪爪讗 讘讛 注专讜转 讚讘专 讜诪爪讜讛 诇砖谞讗讜转讛 讜诇讙专砖讛 讻讚讗讬转讗 住讜祝 诪讻讬诇转讬谉 讜讗祝 砖讗讬谉 注讚讬诐 讘讚讘专 讜讛讬讬谞讜 讻注讬谉 讚讻转讬讘 讜转讝谞讛 注诇讬讜 诇砖讜谉 注诇讬讜 诪砖诪注 砖讛讜讗 诇讘讚讜 讬讚注 讘讚讘专 讗讜 讚诇讗讜 讝谞讜转 诪诪砖 讛讬讗 讗诇讗 讚讘专 诪讻讜注专 讜讛讬讬谞讜 诇砖讜谉 注诇讬讜 讻讚讗诪专讬谞谉 讻砖诐 砖讬砖 讚讬注讜转 讘诪讗讻诇 讻讱 讚讬注讜转 讘谞砖讬诐 讬砖 诇讱 讗讚诐 砖讝讘讜讘 谞讜驻诇 讘讻讜住讜 讜讝讜专拽 讛诪讗讻诇 讝讜 诪讚转 驻驻讜住 讻讜' 讻讚讗讬转讗 住讜祝 诪讻讬诇转讬谉 讜讗"讻 讛"谞 诇专' 讗讘讬转专 讗驻讬诇讜 讚讘专 诪讻讜注专 诇讗 诪爪讗 讘讛 讚讗"讻 砖驻讬专 注讘讬讚 砖讛拽驻讬讚 讗诇讗 砖讛讬讛 谞讜注诇 讛讚诇转 注诇讬讛 讻驻驻讜住 讜讛讬讬谞讜 讚拽讗诪专 讝讘讜讘 诪爪讗 注诇 爪讚 讛讚诪讬讜谉 讗讜 讚讘讗诪转 讻砖诐 砖讬砖 讚注转讜 讘诪讗讻诇 讻讱 讚注转讜 讘讗砖转讜 诇讛拽驻讬讚 讘讚讘专 砖讗讬谉 讚专讻讜 诇讛拽驻讬讚 讗讜 谞讗诪专 讚讝讘讜讘 讛讬讬谞讜 讝讘讜讘 诪诪砖 讜住讘专 讚砖专讬 诇讛拽驻讬讚 讘讻讛"讙 讚讛讗 诇讘"讛 砖专讬 诇讙专砖讛 讘讛拽讚讬讞讛 转讘砖讬诇讜 讜诇专' 讬讜谞转谉 讗讬 讛拽讚讬讞讛 转讘砖讬诇讜 砖驻讬专 注讘讬讚 讚拽讬"诇 讻讘"讛 讗诇讗 砖谞讬诪讗 诪爪讗 诇讛 讜住讘专 讚讻讛"讙 谞诪讬 砖专讬 诇讛拽驻讬讚 讻讬讜谉 讚诇专"注 诪讜转专 诇讙专砖 讘诪爪讗 讗讞专转 谞讗讛 讛讬诪谞讛 讜讝讜 砖诪爪讗 谞讬诪讗 诪讗讬住讜转' 讻讚讗诪专讬' 讘注诇诪讗 讜讬爪讗 诇讱 砖诐 讘讙讜讬诐 讘讬讜驻讬讱 砖讗讬谉 诇讛诐 砖讬注专 讘讬转 注专讜讛 讜诪砖"讛 讛拽驻讬讚 讜讘讗诪转 诇讻转讞诇讛 讗讬谉 诇讙专砖 讜诇讛拽驻讬讚 讻讛"讙 讻谞"诇 讚专讱 专诪讝 讜拽"诇:


转讜住驻讜转 讘讚"讛 注专讘转诐 驻讬' 讘拽讜谞讟专住 注讬专讜讘讬 讞爪讬专讜转 讜讗讬谉 谞专讗讛 讗诇讗 讻诪讜 砖驻讬专砖 讘拽讜谞讟' 讻讜' 讚专讬砖讗 讘注专讜讘讬 转讞讜诪讬谉 讻讜' 注讻"诇. 讜诇驻"讝 拽砖讬讗 诇砖讜谉 专砖"讬 讗讛讚讚讬 讗诪谞诐 诇注谞"讚 谞专讗讛 诇讬讬砖讘 讚拽砖讬讗 诇讬 注讜讚 诇诪讛 讛讜爪专讻讜 诇讬转谉 讟注诐 讚讘注专讜讘讬 转讞讜诪讬谉 爪"诇 注诐 讞砖讬讻讛 讜诇讗 住驻拽 讞砖讬讻讛 诪砖讜诐 讚讞诪讬专 讟驻讬 讜讗住讜专 诇注专讘 讘讬谉 讛砖诪砖讜转 讚讛讜讬 讻诪转拽谉 讜转"诇 讚讘诇讗"讛 爪专讬讱 诇砖讗讜诇 注诇 注专讜讘讬 转讞讜诪讬谉 注诐 讞砖讬讻讛 讚讜拽讗 讚专讜讘 注专讜讘讬 转讞讜诪讬谉 诪谞讬讞讬谉 注讬专讜讘谉 讘住讜祝 讛转讞讜诐 讚讛讬讬谞讜 讘' 讗诇驻讬诐 讗诪讛 讜讻诇 砖讬注讜专 讘讛"砖 讗讬谞讜 讗诇讗 砖讬注讜专 讗诇祝 转"拽 讗诪讛 讻讚讗讬转讗 讘讟讜讗"讞 讜砖"注 住讬' 专住"讗 讜讗"讻 讛讬讗讱 讬砖讗诇 讘谞讬讞讜转' 注专讘转诐 注讬专讜讘讬 转讞讜诪讬谉 讻讬讜谉 砖讗讬谉 注讜讚 砖讛讜转 讘讚讘专 讗注"讻 讚注讬拽专 讛砖拽诇讗 讜讟专讬讗 讘驻' 讘诪讛 诪讚诇讬拽讬谉 讛讬讬谞讜 诇注谞讬谉 讚讬谞讗 讚诪砖诪注 诪诇砖讜谉 讛诪砖谞讛 讚住驻拽 讞砖讬讻讛 讗住讜专 诇注专讘 讜诪讜拽讬 诇讛 讘注"转 诪砖讜诐 讚讞诪讬专 讗讘诇 诇注谞讬谉 讛砖讗诇讛 讘转讜讱 讘讬转讜 讗驻讬诇讜 注诐 讞砖讬讻讛 诇讗 砖讻讬讞 讻讬讜谉 砖讗讬谉 砖讛讜转 讘讚讘专 讜讻"砖 讚讗"爪 诇讗诪专讜 讘谞讬讞讜转' 讻讬讜谉 砖讛讜讗 注诐 讞砖讬讻讛 讜讛砖注讛 注讜讘专转 讗诇讗 讚注讬拽专 讛砖讗诇讛 讛讜讗 注诇 注专讜讘讬 讞爪讬专讜转 砖爪专讬讱 诇专讜讘 讘谞讬 讗讚诐 诪砖讗"讻 讘注专讜讘讬 转讞讜诪讬谉 诇讗 砖讻讬讞 讻诇诇 讚讗讬谉 诪注专讘讬谉 讗诇讗 诇讚讘专 诪爪讜讛 讜讻诪"砖 谞专讗讛 诇讛讚讬讗 诪诇砖讜谉 讛讟讜专 讗"讞 住讬' 专"住 讜专住"讗 讜诪诇' 讛砖"注 砖诐 讜诪诇' 讛讟"讝 讜讗"讻 诇砖讜谉 专砖"讬 诪讚讜拽讚拽 讛讬讟讘 讚诇注谞讬谉 讛砖讗诇讛 讚讗讬讬专讬 讛讻讗 讜讚讗讬 诇讗 拽讗讬 讗诇讗 诇注谞讬谉 注专讜讘讬 讞爪讬专讜转 讜讛讗 讚诪讜拽诪讬谞谉 讘驻' 讘诪讛 诪讚诇讬拽讬谉 讛讬讬谞讜 诇注谞讬谉 讚讬谞讗 讚讗住讜专 诇注专讘 讘住驻拽 讞砖讬讻讛 讜注讬"诇 讚诇诪讗讬 讚拽讬"诇 讛诇讻转讗 讻专' 讚讻诇 讚讘专 砖讛讜讗 诪爪讜讛 诇讗 讙讝专讜 讘讬谉 讛砖诪砖讜转 讗"讻 诪讜转专 诇注专讘 注专讜讘讬 转讞讜诪讬谉 住驻拽 讞砖讬讻讛 讻讬讜谉 讚拽讬"诇 讚讗讬谉 诪注专讘讬谉 讗诇讗 诇讚讘专 诪爪讜讛 讜讻谉 诪砖诪注 诇讛讚讬讗 讘驻' 讘讻诇 诪注专讘讬谉 讜讛讗 讚讘诪讛 诪讚诇讬拽讬谉 讗转讬讗 讗诇讬讘讗 讚专讘谞谉 讜讻"讻 讛转讜住驻讜转 讬"讟 砖诐 讜讗诐 讻谉 讚讘专讬 专砖"讬 讝"诇 讻讗谉 讗诇讬讘讗 讚讛诇讻转讗 讜讚讜"拽 讻讬 谞讻讜谉 讛讜讗:





诪专讗讬转 讛注讬谉

讗砖讻讞讬讛 专讘讬 讗讘讬转专 诇讗诇讬讛讜 讛谞讘讬讗 讝讻讜专 诇讟讜讘. 讛拽砖讛 讘讙诇讬讜谉 转讜住驻讜转 讻讬讜谉 讚讗诇讬讛讜 讛谞讘讬讗 讝讻讜专 诇讟讜讘 讛讜讛 砖讻讬讞 讙讘讬讛讜 讗诪讗讬 诇讗 转讬专抓 诇讛诐 讻诇 转讬拽讜 砖讘转诇诪讜讚 讜讻讜'. 讜讛讘讗转讬讜 讘拽讜谞讟专讬住 驻转讞 注讬谞讬诐: 
讜讗讜诇诐 讗谞讬 讘注谞讬讬 讻转讘转讬 讘诪拽讜诐 讗讞专 讚讗诇讬讛讜 讝讻讜专 诇讟讜讘 讗砖专 讛讬讛 诪转讙诇讛 诇讛诐 诇讞讻诪讬诐 诇讗 讛讬讛 诪转讙诇讛 讘讻诇 讘讞讬谞讜转讬讜. 讜讻砖讬讘讗 注诐 讛诪砖讬讞 讘诪讛专讛 讘讬诪讬谞讜 讬讘讗 讘讻诇 讘讞讬谞讜转讬讜 讜讬转专抓 讻诇 转讬拽"讜 讜讬砖 专讗讬讜转 诇讝讛 诪讚讘专讬 专讘讬谞讜 讛讗专"讬 讝"诇 讗讱 讘讞讬讚讜砖讬 讛专砖讘"讗 讝"诇 注诇 诪谞讞讜转 讻"讬 注诇 讚祝 诪"讛 谞讛讬专谞讗 砖讻转讘 注诪"砖 驻专砖讛 讝讜 讗诇讬讛讜 注转讬讚 诇讚讜专砖讛 讚讗诇讬讛讜 讬讻讜诇 诇驻专砖讛 讘讗讞转 诪讘转讬 诪讚专砖讜转 讚砖讻讬讞 讛转诐 讜诇讚讬讚讬讛 讬砖 诇讛注讬专 讗诪讗讬 诇讗 驻砖讬讟 讻诪讛 转讬"拽讜 讜讬砖 拽爪转 诇讞诇拽 讜注诪"砖 讘驻转讞 注讬谞讬诐 砖诐 讘诪谞讞讜转 讘住"讚:





驻转讞 注讬谞讬诐

讜讗"专 讬爪讞拽 讘' 讻讜转讘讬谉 讙' 讗讬谉 讻讜转讘讬谉 讜讻讜'. 讛专讘 注讬讜谉 讬注拽讘 讛讗专讬讱 讻讗谉 诇讬砖讘 住讜讙讬讬转 讛砖"住 讜驻住拽讬 讛专诪讘"诐 注"砖 讘讗讜专讱 讜诇讗 讗讬驻专拽 诪讞讜诇砖讗 讻诪讜 砖讻转讘转讬 讘讛讙讛讜转讬 诇讛专诪讘"诐 驻"讝 讚住"转 讚讬谉 讬"讜 注"砖:


讝讘讜讘 诪爪讗 诇讛 讜讻讜' 讻转讘讜 讛转讜住' 讜讗"转 讜诪谞"诇 讚诇讗 讛讜讛 讝谞讜转 诪诪砖 讜讗讜诪专 专"转 诪讚专爪讛 诇讛讞讝讬专讛 讚讗驻讬诇讜 驻诇讙砖讬诐 诇讗 讛讬讛 讚专讻诐 诇讛讞讝讬专 讗讞专 讝谞讜转诐 讻讚讻转讬讘 讘讗 讗诇 驻诇讙砖讬 讗讘讬讱 讜讻转讬讘 讜转讛讬讬谞讛 爪专讜专讜转 讜讻讜' 讜讛讘讬讗 讚讘专讬讛诐 讛专"谉 讘讞讬讚讜砖讬讜 讜讛专讚讘"讝 讘转砖讜讘讛 讞"讗 住讬' 专讻"讛 注"砖. 讗讱 专讗讬转讬 诇讙讚讜诇 讛讚讜专 诪讛专"讬 专讜讝讗谞讬住 讘住' 驻专砖转 讚专讻讬诐 讚专讜砖 讬"讘 砖转诪讛 注诇 讚讘专讬讛诐 讚讗祝 讚谞讬诪讗 讚讛讬讛 诪谞讛讙诐 砖诇讗 诇讛讞讝讬专 讗驻讬诇讜 讛驻诇讙砖讬诐 砖讝谞讜 讗讻转讬 拽砖讛 讙讘讬 讚讜讚 诇诪讛 诇讗 讛讞讝讬专诐 砖讛专讬 讗谞讜住讜转 讛讬讜 诪讗讘砖诇讜诐 讜讗驻讬' 讗砖转 讗讬砖 砖谞讗谞住讛 诪讜转专转 诇讘注诇讛. 讜注讜讚 讗砖转诪讬讟 诇讛讜 讛讬专讜砖' 讚驻"讘 讚住谞讛讚专讬谉 讚诇讚注转 专' 讬讜讞谞谉 讘讬专讜砖' 诪讛 砖诇讗 讛讞讝讬专诐 讛讜讗 诇讻讜祝 讗转 讬爪专讜 讛讗 诇讗"讛 诪讜转专讜转 讛讬讜 诇讚讜讚 讜诇讚注转 专讘谞谉 讚拽住专讬谉 讗住讜专讜转 讛讬讜 诇讚讜讚 诪谉 讛讚讬谉 讚讻诇讬 砖谞砖转诪砖 诇讛讚讬讜讟 讗住讜专 诇诪诇讱 注讻"讚 讜诪讛 砖讛拽砖讛 讘转讞讬诇讛 讚讗谞讜住讜转 讛讬讜. 讗驻砖专 诇讬砖讘 讚诪"砖 讛转讜住' 讚讗驻讬' 驻诇讙砖讬诐 诇讗 讛讬讛 讚专讻诐 诇讛讞讝讬专 讗讬谞讜 诪谉 讛讚讬谉 注讚 砖讬拽砖讛 讚讛谞讛讜 讗谞讜住讜转 谞讬谞讛讜 讗诇讗 讚注转 讛转讜住' 讚驻诇讙砖讬诐 讘诇讗 讻转讜讘讛 讜讘诇讗 拽讚讜砖讬谉 讻诪"砖 讛专讚讘"讝 讘转砖讜' 讛谞讝' 讜讻驻"讝 讗驻讬' 讝谞转讛 诪讜转专 诇讛讞讝讬专讛 讗诇讗 讚讗祝 讚诪谉 讛讚讬谉 诪讜转专 诇讛讞讝讬专讛 讚专讻诐 讛讬讛 砖诇讗 诇讛讞讝讬专讛 讚诪讗讬住讗 诇讛讜 讜诪讬讬转讜 专讗讬讛 砖驻讬专 讚讛专讬 讛转诐 讛讬讜 驻诇讙砖讬诐 讜讗谞讜住讜转 讜诪讜转专讜转 讜讗驻"讛 讛讬讜 爪专讜专讜转 砖"诪 讚讚专讻诐 讛讬讛 砖诇讗 诇讛讞讝讬专 讜讗驻讬' 讬讛讬讛 讘讗讜谞住 讚诪讜转专转 讙诐 讗砖转 讗讬砖. 讜讻谉 专讗讬转讬 讘讞讬讚讜砖讬 讛专诪讘"谉 讛谞讚驻住讬诐 诪讞讚砖 砖讻转讘 讜讝"诇 专' 讗讘讬转专 讗诪专 讜讻讜' 诇讗 讬讚注谞讗 诪讗讬 拽砖讬讗 诇讛讜 讚讬诇诪讗 诪诪砖 讝谞讜转 讛讬讛 讜讗讜谞住 讛讬讛 讚讗讬 住"讚 讛讻讬 诇讗 讛讬讛 诪讞讝讬专讛 讚诪讗讬住讗 诇讬讛 讻注谞讬谉 砖谞讗诪专 讜转讛讬讬谉 爪专讜专讜转 讜讻讜' 讻讱 砖诪注转讬 讜诇讗讜 诪讬诇转讗 讛讬讗 讚讘讗讜谞住 诇讗 拽专讬 诇讬讛 讝谞讜转 讜讗诇讜 讘专爪讜谉 诇讗 讛讬讛 诪讞讝讬专讛 注讻"诇 讜讚讘专讬诐 讻讻转讘谉 拽砖讬诐 诇砖诪讜注 讜谞专讗讛 讚讟"住 谞驻诇 讜爪"诇 讜讬"诇 讚讗讬 住"讚 讛讻讬 讜讻讜' 讜讗讞专 讝诪谉 讘讗 诇讬讚讬 砖讬讟讛 讻"讬 讜砖诐 专讗讬转讬 砖讛讘讬讗 讚讘专讬 讛专诪讘"谉 讜讛诇砖讜谉 诪转讜拽谉 讻讗砖专 讛讙讛转讬. 讜谞砖诪注讬谞讛 诪谉 讛讚讗 讚讘转讞讬诇讛 讻转讘 讚讬砖 诪讬 砖转讬专抓 讚讗驻讬' 讘讗讜谞住 诇讗 讛讬讛 诪讞讝讬专讛 讚诪讗讬住讗 诇讬讛 讜诪讬讬转讬 专讗讬讛 诪拽专讗 讚讜转讛讬讬谉 爪专讜专讜转. 讜讗祝 讛专诪讘"谉 砖讚讞讛 讚讘专讬讜 诇讗 驻专讬讱 注诇讬讛 讗讛讗 讚拽讗诪专 讚讛谞讛讜 驻诇讙砖讬' 讚讚讜讚 讛注"讛 诇讗讜 诪讛"讟 砖诇讗 讛讬讛 讚专讻诐 诇讛讞讝讬专 讚讛谞讛讜 讗谞讜住讜转 讛讜讜. 讜讗祝 讚诪讻诇诇 讚讘专讬 讛专诪讘"谉 砖讻转讘 讜讗诇讜 讘专爪讜谉 诇讗 讛讬讛 诪讞讝讬专讛 诪砖诪注 讚讚注转讜 讝"诇 讚讗诐 讛讬讛 讘讗讜谞住 讛讬讛 诪讞讝讬专讛 诪"诪 诇讗 讛砖讬讙 注诇讬讜 讘讛讚讬讗 讘讝讛. 讜讗祝 讗谞讜 谞讗诪专 讚讻讜谞转 讛转讜住' 讻诪讜 砖讻转讘谞讜 讻讬 讛讗祝 讗诪谞诐 讚拽讜砖讬转 讛转讜住' 讚谞讬诪讗 讚讝谞转讛 讘专爪讜谉 讜诪转专抓 专"转 讚诇讗 讛讬讛 诪讞讝讬专讛 诪"诪 讬诇讬祝 砖驻讬专 诪拽专讗 讚讜转讛讬讬谉 爪专讜专讜转 讚讗驻讬' 讘讗讜谞住 诇讗 讛讬讛 讚专讻谉 诇讛讞讝讬专 讜讻诪讚讜讘专:

讜讛谞讛 专讗讬转讬 讘砖讬讟讛 讻"讬 砖讛讘讬讗 诪砖诐 讛专讬讟讘"讗 讘砖诪注转讬谉 讜讗讬谞讜 讘讞讬' 讛专讬讟讘"讗 砖讘讬讚讬谞讜 讜讝"诇 讜讗"转 诪"讟 拽讚专砖讬 讛讗讬 拽专讗 讛讻讬 谞讬诪讗 讜转讝谞讛 讻诪砖诪注讜 讻诇讜诪专 讝谞讜转 砖讝谞转讛 转讞转讬讜 讜讻讜' 讜讬"诇 讚诇讗 诪爪讬 诇诪讬诪专 讛讻讬 讚讗"讻 诇讗 讛"诇 诇诪讛讚专 诇讗谞住讜讘讛 讜讛讗 讗砖讻讞谉 讘驻诇讙砖讬 讚讜讚 讚诇讗讞专 砖讘讗 讗讘砖诇讜' 注诇讬讛谉 诇讗 讘讗 注诇讬讛谉 讚讻转讬讘 讜转讛讬讬谉 爪专讜专讜转 讜讻讜' 讗"谞 诪爪讬谞谉 诇诪讬诪专 讚诇讛讻讬 诇讗 讛讜讛 讻注讬住 注诪讛 讗祝 讚讝讬谞转讛 讚讻讬讜谉 讚诇讗讜 讗砖转讜 讙诪讜专讛 诪讜转专转 诇讜 讻讚讗讬转讗 讘诪讚专砖 讗诪专 讚讜讚 诇讬爪专讜 专砖注 讗转讛 谞讛谞讬转 诪讚讘专 讛讗住讜专 住讜驻讱 砖讗专注讬讘讱 诪讚讘专 讛诪讜转专 诇讱 讜讛讬讬谞讜 驻诇讙砖讬讜 砖讝讬谞讜 注诐 讗讘砖诇讜诐 讚诪砖诪注 讚诪讜转专转 讛讬转讛 诇讗讜转讜 讗讬砖 讛诇讜讬 讜讛讗讬 专讗讬讛 诇讗 谞讛讬专讗 讚诪爪讬谞谉 诇诪讬诪专 讚讛转诐 讛"讟 砖讛讬转讛 诪讜转专转 诇讚讜讚 诪驻谞讬 砖讛讬讜 谞讘注诇讜转 讘讗讜谞住 诇讗讘砖诇讜诐 讜讗驻讬' 讛讬转讛 讗砖转 讗讬砖 讙诪讜专讛 讛讬转讛 诪讜转专转 诇讘注诇讛 注讻"诇. 讜诪讚讘专讬 讛专讬讟讘"讗 讛诇诇讜 讬砖 住注讚 诇诪讛 砖讻转讘谞讜 砖讛专讬 讘转讞讬诇讛 转讬专抓 讻诪讜 砖转讬专爪讜 讛转讜住' 讜注诇 转讬专讜抓 砖谞讬 讛拽砖讛 讚驻诇讙砖讬 讚讛注"讛 讛讬讜 讗谞讜住讜转 讜诇讗 拽砖讬讗 诇讬讛 注诇 转讬专讜抓 专讗砖讜谉 诪讛讗 讚讛讬讜 讗谞讜住讜转 讜讙诐 诪讛讗 讚讗讬转诪专 讘讬 诪讚专砖讗 讚诇讻讜祝 讬爪专讜 注讘讚 讻讚拽砖讬讗 诇讬讛 诇专讘讬谞讜 讛讙讚讜诇 诪讛专"讬 专讜讝讗谞讬住. 诪讜讻讞 拽爪转 讚讬砖 诇讬砖讘 讻诪讜 砖讬砖讘谞讜:
讗讱 讛讗讬 转讬专讜爪讗 讘转专讗 讚诪砖谞讬 讚讗祝 讚讝讬谞转讛 诇讗 讛讜讛 讻注讬住 注诪讛 讜讻讜' 讗讬谉 讛讚注转 诪拽讘诇讜 讚讛讗 讗讱讘专讬 专讘讬 讗讘讬转专 讜专' 讬讜谞转谉 讗讬讬专讬谞谉 讜讗讬讱 讬爪讜讬讬专 讚注诇 讝讘讜讘 讛拽驻讬讚 讜注诇 讗砖专 讝谞转讛 诇讗 讛讜讛 讻注讬住:
砖讘转讬 讜专讗讛 讚诪讛 砖讛讜讻讞转讬 讘住诪讜讱 诪讚讘专讬 讛专"诪 驻"讘 讚诪诇讻讬诐 讚诇讗 住"诇 讛讗 讚讬专讜砖' 讚讻诇讬 讛讚讬讜讟 砖谞砖转诪砖 讘讜 讛讚讬讜讟 讗住讜专 诇诪诇讱 讗驻砖专 诇讚讞讜转 讚讗讬谞讛 讛讜讻讞讛 讚讬"诇 讚诇注讜诇诐 讘注诇诪' 讛讻讬 住"诇 诇讛专诪讘"诐 讗诪谞诐 讘讬讘讜诐 讗爪讟专讬讱 诇讟注诐 讚讛讜讗讬诇 讜讗讬谞讜 讞讜诇抓 讗讬谞讜 诪讬讘诐 诪砖讜诐 讚住讘专 讚讛讗 讚讻诇讬 讛讚讬讜讟 讚谞砖转诪砖 讘讜 讛讚讬讜讟 讗住讜专 诇诪诇讱 讗讬谞讜 讘讝讬讜谉 诇诪诇讱 讗诇讗 讞住专讜谉 讻讘讜讚 讜诪讗讞专 砖讻谉 讗讬 诇讗 讛讬讛 讗诇讗 讛讱 讟注诪讗 讛讬讛 诪讬讘诐 讚讘诪拽讜诐 诪爪讜讛 诇讗 诪砖讙讞讬谞谉 讘讞住专讜谉 讻讘讜讚 讻诪"砖 讘住讜讟讛 讚祝 诪"讗 讙讘讬 讗讙专讬驻住 讚拽专讗 诪注讜诪讱 讜砖讘讞讜讛讜 讚诪爪讜讛 砖讗谞讬 讜驻住拽讜 讛专诪讘"诐 住讜祝 讛' 讞讙讬讙讛 讜讛转诐 诪讜讚讜 讗驻讬' 专讘谞谉 讚驻诇讬讙讬 讗专' 讬讗讜讚讛 讙讘讬 讞诇讬爪讛 诪砖讜诐 讚讛转诐 诇讬讻讗 讘讝讬讜谉 讜讻诪"砖 讘讛讙讛讜转讬 诇讛专"诪 砖诐 讜讗"讻 讗祝 讗谞讜 谞讗诪专 讚讛讬讛 诪讬讘诐 讚诪爪讜讛 砖讗谞讬 讻讬讜谉 讚讛讗 讚讻诇讬 讛讚讬讜讟 讜讻讜' 讗讬谞讜 讘讝讬讜谉 讗诇讗 讞住专讜谉 讻讘讜讚. 诪砖讗"讻 讘讞诇讬爪讛 讚讗讬讻讗 讘讝讬讜谉 诇讗 住"诇 诇专讘谞谉 诇讛转讬专 讘讝讬讜谉 讘诪拽讜诐 诪爪讜讛 讻专"讬. 讜诪"讛 讬讛讬讘 讟注诪讗 讛专"诪 讚讛讜讗讬诇 讚讗讬谞讜 讘讞诇讬爪讛 讗讬谞讜 讘讬讘讜诐. 讛谉 讗诪转 讚讛专"谉 讝"诇 砖诐 讘讞讬' 住谞讛讚专讬谉 讗祝 砖讻转讘 砖诐 讻讚讻转讬讘谞讗 讚专讘谞谉 砖专讜 讘诪拽讜诐 诪爪讜讛 讛注诪讬讚讛 讚诇讬讻讗 讘讝讬讜谉 讻讜诇讬 讛讗讬 讗讘诇 讞诇讬爪讛 讜讬讘讜诐 讗讬讻讗 讝讬诇讜转讗 讟驻讬 讜诇讗 砖专讬 讗祝 讘诪拽讜诐 诪爪讜讛 讚诇讗 讻专' 讬讗讜讚讛 注"砖 讜诪讜讻讞 讚讛讗 讚诇讛砖转诪砖 讘讻诇讬 讛讚讬讜讟 讛讜讬 讝讬诇讜转讗 讟驻讬 诇讚注转 讛专"谉 讗讘诇 诪"诪 讗讻转讬 讗驻砖专 诇讚讞讜转 讚讛专诪讘"诐 住"诇 讚诇讗讜 讝讬诇讜转讗 讟驻讬 讗讬讻讗 讘讬讘讜诐 讗诇讗 砖讜讛 诇注诪讬讚讛 讚讛转诐 讜讻诪"砖. 讜讛专讘 讻谞讛"讙 讘讛讙讛讜转讬讜 诇讛专诪讘"诐 讛' 诪诇讻讬诐 驻"讚 讜讘住' 讚讬谞讗 讚讞讬讬 诇讗讜讬谉 专讻"讘 住讜祝 讚祝 专"讗 讻转讘 讜讝"诇 讜诪砖"讛 讜转讛讬讬谉 爪专讜专讜转 注讚 讬讜诐 诪讜转谉 讛讜讗 诪驻谞讬 砖讻诇讬 诪诇讱 砖谞砖转诪砖 讘讜 讛讚讬讜讟 讗住讜专 诇诪诇讱 讻诪"砖 专讚"拽 讘砖诐 专讝"诇 注讻"诇 讜讛谞讛 讛专讘 讘讞专 讘讚注转 讝讛 讜爪专讬讻讗 专讘讛 讻诪讜 砖讛讗专讬讱 讛专讘 驻专砖转 讚专讻讬诐.
讜专讗讬转讬 讘住' 注讬专 讘谞讬诪讬谉 砖讛拽砖讛 注诇 讚讘专讬 讛转讜住' 讛谞讝' 讚诪讗讬 专讗讬讛 诪讬讬转讜 诪拽专讗 讚讜转讛讬讬谉 爪专讜专讜转 诇讗 讬讛讗 讗诇讗 讻讗谞讜住' 讗讘讬讜 讗住讬专讬 诇讗讘砖诇讜诐 讻讞讬讬讘讬 诇讗讜讬谉 讚驻住讬诇讬 诇讻讛讜谞讛 讜讗诪专讜 讘转讜住驻转讗 砖讗讬谉 诪砖讬讗讬谉 诇诪诇讱 讗诇讗 诪谉 讛诪砖讬讗讬谉 诇讻讛讜谞讛 讜诇讻讱 讛讬讜 爪专讜专讜转 砖讗住讜专讬谉 诇诪诇讱 讗讘诇 讘讗讬谞讬砖 讚注诇诪讗 诪谞"诇 讜讻讜' 注砖"讘. 讜讛专讘 注讬讜谉 讬注拽讘 讻转讘 注诇讬讜 讜诇拽"诪 讚讗祝 诇讚注转 讛转讜住驻转讗 砖讗讬谉 诪砖讬讗讬谉 诇诪诇讱 讗诇讗 诪谉 讛诪砖讬讗讬谉 诇讻讛讜谞讛 讛讬讬谞讜 诇讗砖讛 诪砖讗"讻 诇驻诇讙砖 转讚注 砖讛专讬 讚讜讚 讜砖诇诪讛 谞砖讗讜 讙讬讜专讜转 诇驻诇讙砖讬诐 讜讻谉 砖讗专 诪诇讻讬 讬砖专讗诇 讜注讬讬谉 讘专讚"拽 砖诐 注讻"诇 讜讘讜讚讗讬 讚讗砖转诪讬讟讬转讬讛 诇讛专讘 注讬专 讘谞讬诪讬谉 讛讬专讜砖诇诪讬 讛谞讝' 讚专' 讬讜讞谞谉 住"诇 讚诪讜转专讜转 讜诇讻讜祝 讬爪专讜 注讘讚 讜专讘谞谉 讚拽住专讬 住"诇 讚讗住讜专讜转 诪讟注诐 讚谞砖转诪砖 讘讛诐 讛讚讬讜讟 讛专讬 讚诇讻"注 诇讬转讗 诇讛"讟 讚驻住讬诇讬 诇讻讛讜谞讛 讜讝讛讜 诪讛 砖专诪讝 讛专讘 注讬讜谉 讬注拽讘 诪"砖 专讚"拽 砖讛讘讬讗 讚讘专讬 专讝"诇 讛谞讝' 讜讛讜"诇 诇讛专讘 讛谞讝' 诇讛讘讬讗 讚讘专讬 讛讬专讜砖' 讗祝 诇驻讬 转讬专讜爪讜 讚讚讛注"讛 诇讗 讚专讬砖 讜讻讜' 注"砖:
讜讛谞讛 讚讬谉 讝讛 讚讗讬谉 诪砖讬讗讬谉 诇诪诇讱 讗诇讗 诪谉 讛诪砖讬讗讬谉 诇讻讛讜谞讛 讘拽砖转讬讜 讜诇讗 诪爪讗转讬讜 讘讚讘专讬 讛专诪讘"诐 讜讘转讜住驻转讗 诪讛 砖专讗讬转讬 讻注转 讛讜讗 驻"讚 讚住谞讛讚专讬谉 砖砖谞讬谞讜 讘讜专专 诇讜 谞砖讬诐 诪讻诇 诪拽讜诐 砖讬专爪讛 讻讛谞讜转 诇讜讬讬讜转 讬砖专讗诇讬讜转 注"砖 讜讗讬 诪讛讗 诇讗 讗讬专讬讗 讚讗驻砖专 讚诇讗 讗转讗 诇诪注讜讟讬 讚诇讗 讬砖讗 讗诇讗 诪谉 讛诪砖讬讗讬谉 诇讻讛讜谞讛 讗诇讗 讛讚讗 讗诪专讛 砖讛专砖讜转 讘讬讚讜 诇拽讞转 讗砖讛 诪诪讛 砖讬专爪讛 讜诇讗 讬讜讻诇 讗讘讬讛 诇注讻讘 讜讗讛"谞 讚讬讻讜诇 诇讬砖讗 讗砖讛 讚砖专讬讗 诇讬砖专讗诇 讗祝 讚诇讻讛讜谞讛 驻住讜诇讛. 讜讛专讗讬讛 诪讘转 砖讘注 讚讗诪专讬谞谉 讘讻转讜讘讜转 讚祝 讟' 讜讻讬 转讬诪讗 诪注砖讛 砖讛讬讛 诪驻谞讬 诪讛 诇讗 讗住专讜讛 讛转诐 讗讜谞住 讛讜讛 讜讗讘注"讗 讻诇 讛讬讜爪讗 诇诪诇讞诪转 讘讬转 讚讜讱 讙讟 讻专讬转讜转 讻讜转讘 诇讗砖转讜. 讜讛砖转讗 诇转专讬 砖讬谞讜讬讬 讘转 砖讘注 驻住讜诇讛 诇讻讛讜谞讛 讗讜 砖讛讬转讛 讗谞讜住讛 讗讜 诪讙讜专砖转 讜讗讬讱 讗讞"讱 谞砖讗讛 讚讜讚 讛注"讛 讗诇讗 讜讚讗讬 讚讗祝 诇讗砖讛 诇讗 讘注讬谞谉 砖讬砖讗 讗砖讛 讚砖专讬讗 诇讻讛讜谞讛. 讜拽"拽 注诇 讛专讘 注讬讜谉 讬注拽讘 讚讛讜讚讛 讘诪拽爪转 讚讚讜拽讗 讗砖讛 讗讬谞讜 谞讜砖讗 砖讗讬谞讛 专讗讜讬讛 诇讻讛讜谞讛 讗讘诇 驻诇讙砖 诇讬转 诇谉 讘讛 讜讛讘讬讗 专讗讬讛 诪砖诇诪讛 讜讛诇讗 砖诇诪讛 谞诪讬 谞砖讗 谞砖讬诐 讙讬讜专讜转 讜讻讚诪砖诪注 诪讛专"诪 驻讬"讙 讚讗讬住讜专讬 讘讬讗讛 讜讘转 驻专注讛 讜谞注诪讛 讛注诪讜谞讬转 砖诪诪谞讛 谞砖转诇砖诇 诪诇讻讜转 讘讬转 讚讜讚 谞砖讬诐 讛讬讜. 讜诪诪"砖 讛专诪讘"诐 驻"讚 讚诪诇讻讬诐 讚讬谉 讚' 讜讻谉 诇讜拽讞 诪讻诇 讙讘讜诇 讬砖专讗诇 谞砖讬诐 讜驻诇讙砖讬诐 讜讻讜' 讗讬谉 专讗讬讛 讚诇讗讜 诇诪注讜讟讬 驻住讜诇讜转 诇讻讛讜谞讛 讜讻诪讚讜讘专 讜注诪"砖 讘讛讙讛讜转讬 砖诐. 讜注讬讬谉 转讜住' 讘讛讞讜诇抓 讚祝 诪"讛 注"讘. 讜讗专注讗 讚专讘谞谉 讗讜转 驻"讘:


谞讬诪讗 诪爪讗 诇讛. 讛转讜住' 讛拽' 诪诪"砖 砖讗讬谉 诇讛诐 诇讘谞讜转 讬砖专讗诇 砖注专 讜讻讜' 讜诪"讻 讘砖讬讟讛 讛谞讝' 讜讝"诇 讙讬诇讬讜谉. 讜讗"转 讻讬讜谉 砖诇讗 讛讬讛 讘讛诐 砖注专讜转 讛讬讗讱 讛讬讛 谞讬讻专 讘讛诐 住讬诪谞讬诐 讜讬"诇 讙讜诪讜转 讛讬讜 诇讛谉 讗"谞 砖注专讜转 拽讟谞讜转 讛讬讛 诇讛诐 注讻"诇. 讜讗讞专 讝诪谉 专讗讬转讬 砖讻"讻 讛专"谉 讘讞讬' 住谞讛讚专讬谉 讛谞讚驻住讬诐 诪讞讚砖 讘讚祝 讻"讗 诪讛砖"住:
讜讛专讗"砖 讻转讘 讘转讜住驻讜转讬讜 讜讝"诇 谞讬诪讗 诪爪讗 讜讛拽驻讬讚 讜讗"转 讗"讻 讗住讻讬诐 讟驻讬 注"讬 专讘讬 讬讗讜谞转谉 讜讬"诇 讻讬讜谉 砖讛拽驻讬讚 注诇 讻讱 讛讬讛 讬讚讜注 讜诪驻讜专住诐 诇注讜诇诐 讗讘诇 讝讘讜讘 砖诇讗 讛拽驻讬讚 诇砖诇讞讛 注诇 讻讱 诇讗 谞转驻专住诐 讛讚讘专 讜讗"讻 讘专讜讞 讛拽讚砖 讗诪专讜 讜诪"诪 讗诇讜 讜讗诇讜 讚讘专讬 讗诇讛讬诐 讞讬讬诐 讚讻砖诪爪讗 谞讬诪讗 讛拽驻讬讚 注诇 砖谞讬讛诐 注讻"诇. 讜讻诇 讝讛 讗驻砖专 砖讻讬讜讬谉 专砖"讬 讘谞讜注诐 砖讬讞 诇砖讜谉 讛讝讛讘 砖讻转讘 讚讗住讻讬诐 诪专讬讛 注诇 讬讚讬讛 诇讙诇讜转 诇讜 住讜讚 诇讻讜讬谉 讛讚讘专讬诐 住转讜诪讬诐 注诇 讗诪讬转转诐:

